recursal/SuperWikiNEXT-32B huggingface dataset:
火藥洲
**火藥洲**，香港一洲，立於東博寮海峽之中，喺香港島雞籠灣之南，鴨脷洲之西，龍山排之西北。西南隔水稍遠，為南丫島。佢喺正香港仔避風塘西口，故此船艇出入避風塘，都經火藥洲。

火藥洲取名自英文**Magazine Island**，火藥庫之洲咁解，以其曾有火藥庫。一八八七年，英國私人火藥公司，洲上立火藥洲火藥庫，供駐港英軍用，一九〇八年政府唔續租而荒廢。個庫屬香港三級歷史建築。

洲原本稱做**鰲魚洲**，又叫**豬牯洲**。鰲魚為傳說之魚，而豬牯即豬公。香港開埠時英人曾名 **One Tree Island**，意謂一木洲，謂洲上光禿而一樹獨大。

洲窄，直不甩成一綫，兩端尖，山又斜，不宜居。行政上歸港島南區，就算無人住，都歸入華貴選區。

洲西一端，近海峽主航道，有巨輪出入。故此有燈塔仔，編號一百零一，以防船撞落洲度。

攷
-

1. ↑  List of Graded Historic Buildings in Hong Kong (as at 6 November 2009) 互聯網檔案館嘅歸檔，歸檔日期9 July 2011.
2. ↑  饒玖才 (2003年). 《香港地名探索》. 天地圖書有限公司. ISBN 9789629502614.
3. ↑  〈火藥洲-命名來由及相片〉. 原著喺2011-06-06歸檔. 喺2008-05-24搵到.
4. ↑  〈南區圖一〉 (PDF).

座標: 22°14′N 114°08′E﻿ / ﻿22.24°N 114.14°E﻿ / 22.24; 114.14
呢幅抽象圖解描繪兩個火車轆，兩個轆攞條直嘅軸結合埋一齊，成一對轆。
**火車轆嘅形狀**：呢幅抽象圖解描繪火車（藍色線）同電車（綠色線），轆嘅形狀（實線）同路軌嘅形狀（虛線）。左表示「向外嗰邊」。
**火車轆**fo2 ce1 luk1顧名思義係指設計嚟預咗畀火車用嘅轆。

喺現實應用上，火車轆實係一對對噉嘅，同一對轆入面嘅兩個轆會一齊同步噉旋轉。而一般嚟講，每截車廂會有 8 至 12 個（4 至 6 對）轆。

形狀
--

睇埋：出軌
火車轆喺形狀上有特別嘅設計（可以睇附圖嘅圖解），一個轆向入嗰邊嘅圓周明顯大啲，而向出嗰邊嘅圓周就明顯細啲，呢種設計幫到手確保架車冇咁易出軌。事實係，啲工程師或者第啲工作人員檢查一架火車嗰陣，梗會睇吓啲轆嘅形狀係咪正常－如果有轆因為摩擦力摩損而形狀變咗，就有機會搞到架火車出軌，出軌可以造成嚴重嘅人命財產傷亡。

|  |  |  |
| --- | --- | --- |
| 

|  |
| --- |
| 2011 年影到兩個火車轆；由幅圖睇得到，啲轆向入嗰邊嘅圓周，明顯比較大。 |
| 2011 年影到兩個火車轆；由幅圖睇得到，啲轆向入嗰邊嘅圓周，明顯比較大。  |

 |

溫度
--

睇埋：廢熱
啲人設計同檢查火車轆嗰時，成日會留意溫度相關嘅問題：事實表明，一架火車行嗰陣時，佢啲轆會承受極大嘅力－除咗架火車嘅重量之外，仲有係啲轆同路軌之間嘅摩擦力，呢啲力實會產生咁上下量嘅熱；而且有工程學研究報告指，當一架火車耷逼力bik6 lik1嗰時，佢啲轆可能要承受成攝氏 550° 至 600° 咁熱嘅溫度。因為噉，火車轆相關嘅分析成日都會考慮溫度相關嘅問題，包括

* 確保啲火車轆用耐熱能力高嘅材料造，當中鋼好受歡迎；
* 同火車轆做測試嗰陣，要向啲轆施以高溫，睇吓啲轆頂唔頂得順，啲轆起碼要頂得順高溫，先可以算係通過安全測試；
* 火車軌上面會裝感應器，睇吓啲行經嘅火車嘅轆有幾熱，如果感應器探測到「有啲轆似乎異常咁熱」，工作人員就會想搵機會停低同架火車做檢查；

... 呀噉。

睇埋
--

* 輪軸
* 路軌

攷
-

1. 1 2  "Wheel-Rail Interface Handbook". *ScienceDirect*. Retrieved 2020-10-29.
2. ↑  "Book : The Contact Patch". *the-contact-patch.com*. Retrieved 2020-10-29.
3. ↑  Günay, M. Korkmaz, M. E. & Özmen, R. (2020). An investigation on braking systems used in railway vehicles. *Engineering Science and Technology, an International Journal*, 23(2), 421-431.
4. ↑  Peters, Carsten J.; Eifler, Dietmar (2009-11-01). "Influence of Service Temperatures on the Fatigue Behaviour of Railway Wheel and Tyre Steels\*". *Materials Testing*. 51 (11-12): 748-754.
5. ↑  Using Wheel Temperature Detector Technology to Monitor Railcar Brake System Effectiveness (PDF). *U.S. Department of Transportation*.
搵緊香港區議會選區嘅話，請睇〈**小西灣 (選區)**〉。
小西灣（響柴灣華人永遠墳場拍落來）
**小西灣**，本名**柴灣仔**，亦叫**小柴灣**，係香港一地，亦喺一灣，響柴灣東面。灣已填，化身新興嘅住宅區，人口約莫七萬。行政上歸東區。

名
-

原名**柴灣仔**，皆因地近柴灣。英文柴灣初時唔寫做 Chai Wan，或口音，或誤聽，寫做 Sai Wan。柴灣仔就半音半意，繙成 **Little Sai Wan**。及後師爺不明所以，將佢倒繙做**小柴灣**、**小西灣**。師爺再倒轉返英文，今英文寫 **Siu Sai Wan**。

地理
--

小西灣喺柴灣一帶，範圍包括永泰道以東嘅地方。喺未填海之前，小西灣係柴灣東邊嘅灣仔。

史
-

小西灣一帶原本係英國情報中心。1947年，英國同埋美國、澳洲、加拿大、新西蘭簽署聯合收集情報嘅協議。因此，英軍喺小西灣起咗成個遠東最大規模嘅情報中心，監聽中國無線電通訊。到咗1980年代，香港將會鐵定會交畀中華人民共和國，英軍就將成個情報中心拆到渣都無淨。

去到1980年代，因為要起地下鐵路，柴灣市區嘅徙置大廈要拆，政府為咗安置呢班居民，加上應付日益膨漲嘅市區人口，所以決定開發小西灣。當時政府見小西灣個小西會令人諗起屌屄兩個性器官兼粗口字，唔係咁好聽，所以建議過改名做**小柴灣**，但因為當地居民反對，所以幾年後小西灣邨落成，將個名改返做小西灣。但係家下香港的士同業都採用佢嘅諧音做呢個地區嘅暗語。

小西灣由於好近鯉魚門，環境極佳，所以政府就喺當地起居屋來賣，樓盤包括富景花園、富怡花園同富欣花園等。而對海皮一塊地，更加引到大型地產發展商信和置業來投，喺1997年佢用咗118億港紙投到，起咗豪宅藍灣半島。而該地價就創下香港最高賣地成交價，直到2017年由龍光地產同埋合景泰富一齊用168.6億港紙投到鴨脷洲利南道地皮，記錄先至打破。

社區設施
----

小西灣海濱花園
* 小西灣運動場、小西灣海濱花園

教育
--

小西灣有多間中小學校，中學有中華基金中學、漢華中學、福建中學 (小西灣)、衛理中學同嶺南衡怡紀念中學，而小學就有培僑小學。

交通
--

小西灣邨嘅巴士總站（左邊），後面就係商場同埋公共屋邨樓宇。
藍灣半島起好，小西灣越來越多人住，新巴同城巴兩間巴士公司將唔少原本以柴灣東為總站嘅巴士線，加長到小西灣，總站重搬到小西灣邨同埋藍灣半島兩個大巴士總站。

政府曾建議地下鐵路研究將港島綫從柴灣延伸入小西灣，但由於路線太過兜轉，地鐵公司唔受。地鐵亦研究過用輕便鐵路將小西灣同柴灣連埋，但係造價同融資好多問題搞到不了了之。

住宅
--

* 小西灣邨：小西灣第一個公共屋邨，喺1989年至1993年分3期落成。有瑞喜樓、瑞樂樓、瑞強樓等。
* 曉翠苑：居者有其屋屋苑。有2座住宅，一個多層停車場。
* 佳翠苑：居者有其屋屋苑。有2座住宅，一個多層停車場。
* 富景花園：私人參建居屋屋苑。有11座住宅，一個2層商場同停車場。
* 富怡花園：私人參建居屋屋苑。有5座住宅，一個10層停車場，頂層係球場。
* 富欣花園：私人參建居屋屋苑。有8座住宅，一個4層停車場同一個1層商場。
* 藍灣半島：由信和集團起，喺2001年起好，一共有8座樓高62層嘅住宅，地下設有商場藍灣廣場同公共交通交匯處。

### 主要交通幹道

* 小西灣道

公共交通
----

小西灣有好多巴士同小巴綫，而且唔少重過隧道過埋維多利亞港，甚至遠到赤鱲角機場都有。近嘅會駁去柴灣站。

攷
-

1. ↑  鴨脷洲利南道地皮以168.6億高價成交　成本港最貴地王
**晏晝**，又或者叫**下晝**，係指由中午至黃昏嗰段時間，朝頭早、中午、晏晝同埋夜晚合成一日。

**晏**，就係「晚、遲」噉解。《楚辭．屈原．離騷》曰：「及年歲之未晏兮，時亦猶其未央」，其中嘅**晏**字就係呢個噉嘅意思。而**晝**則係有日頭嗰陣時，即係日間。**晝**可分為兩個部份，正午係分界線。前半係上晝，即係朝頭早。而下半就係**晏晝**，亦叫**下晝**。**晏晝**正式所指係「午時之後，黃昏之前」，但係因為中國嘅緯度唔係好北，唔會太晏先至開始入黑，所以粵人講「晏晝」，所指通常係「正午之後，四點半之前」。極北國家，有時入黑好晏，所以住響極北國家嘅粵人，對**晏晝**嘅見解會同粵語人唔同。

有啲人響晏晝會食嗰餐晏晝飯，而家啲人稱之為「食晏」。

十二小時制
-----

晏晝響十二小時制之中，係「下午（pm）」嘅一部份，代表正午之後，包括黃昏，但係唔包括夜晚。粵人用十二小時制講時間，好多時唔會講「下午」。而用「晏晝」同「夜晚」為頭。好似下午一時，粵人通常會話係「晏晝一點」，而7pm，就會話係「夜晚七點」。

睇埋
--

* 清晨
* 朝頭早
* 中午
* 黃昏
* 夜晚
* 午夜
* 凌晨

| * 睇
* 傾
* 改
一日嘅各部份 |
| --- |
|  | 
* 天曚光-曙光-日出
* 日頭（朝頭早 · 中午 · 晏晝）
* 挨晚（日落-暮光-薄暮）
* 夜晚（半夜 · 凌晨）

 |  |
| **相關概念**
魔幻時刻 · 金星帶 · 華燈初上 · 晨昏圈 · 日光同月光 · 夜空 · 極晝同極夜 · 黃道光 · 地球自轉 |
**事實**（粵拼：si6 sat6，英文：Fact）係指事件真實情形，由過去同而家得到驗證之中立信息，可以係正面或負面內容，或已知可行嘅科學概念。傳聞唔可以當作事實。

必然性質
----

事實同假設，或偏見有差距，事實係一種假設或偏見已得到證明，事實陳述必然正確。但事實可分成「客觀事實」同「主觀事實」，差在陳述係咪事實之全部。

### 「主觀事實」

內容陳述為部份屬於事實，多為過濾對自己一方不利之事實，只引用一部份事實。常見：只指出GDP有多高但無指出GDP高所有成因（過份發現無必要之國有重工業，不斷無城市計劃之重建同開發，其建築成品之實際使用為無效率）；只比較一個時期之國際農業產量，但沒比較自身之平均產量，同農地效率；只列出有幾多人支持自己，無列出幾多白票同反對。例如：親共人士（五毛）同大陸官媒對異見之批鬥，親共言論，除外虛假信息之後，大多係選擇性使用部分事實，以合乎立場需要。雖然如此，但同主觀感受有落差，主觀事實同事實整體都係同出一門，都係科學。

### 「客觀事實」

內容陳述為事實嘅全部。常用嘅因果邏輯推理，如果前件(antecedent) 為真，則後件(consequent) 也必定真實。

代表性例子
-----

* 未由官方過濾或修改之客觀歷史事實同事件陳述，共產主義國家之失敗原因，毛澤東思想、共產主義在今日中國之情況被事實上淘汰同否定。
* 無論同唔同意，香港人之提名權同選舉制盡管真普選都唔會係萬能，因為中央示意其權力更高，香港政府有權DQ任何候選人資格。
* 無論同唔同意，甚至中國人都唔同意，但中國共產黨的確已係聯合國中國代表，並有主流外國勢力認同中共得到之中國主權，而唔係中華民國或其他。
* 無論大漢主義歷史學家反對，甚至中國漢人都唔同意，但元清兩朝的確戰勝漢族王朝並主權取代，的確係中國歷史一部份，甚至可納入漢史，述亡國前後。
* 性別已先天決定，盡管身份證，同變性手術可「改變」其性別，但原生性別無法改變。
* 精密科學之證驗結果，如「有雨就有雲，無雲就無雨」。

應對事實
----

當成為被事實攻擊之對象，避免反應過激，保持心平氣和，玻璃心咪碎，要相信事實，接受事實，並後驗證事實可被推翻之可行性。教育、社會上需要增加客觀事實之數量。

參考
--

1. ↑  Definition from WordNetweb.Princeton
2. ↑  "fact - Definition from the Merriam-Webster Online Dictionary". 喺2008-10-15搵到.

睇埋
--

* 概率
* 常規
* 習慣
* 道德
* 法律
* 慣性收視
* 自我實現預言（自證預言/自我應驗預言）
| How to read a taxoboxHow to read a taxobox**無花果** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 薔薇目 Rosales |
|
|
|
|
|
|
|
|
| 科 | 桑科 Moraceae |
|
|
|
|
|
| 屬 | 榕屬 *Ficus* |
|
| 亞屬 (Subgenus): | 無花果亞屬 *Ficus* |
|
|
|
|
|
| 種 | **無花果 *F. carica*** |
|

 |
|
| 二元學名 |
| ***Ficus carica***L. |
|
|
|
|
|
|
|
|
|
|
|
|
|
|
|

**無花果**（粵拼：mou4 faa1 gwo2；學名：*Ficus carica*）；又叫**映日果**（jing2 jat6 gwo2）、**優曇缽**（jau1 taaam4 but3）、**阿駔**（aa3 zou2）、**底珍樹**（dai2 zan1 syu6）、**蜜果**（mat6 gwo2）、**蟲癭花**（cung4 jing1 faa1）；英文嗰邊嗌「fig」；佢係桑科榕屬嘅一種落葉喬木仔或灌木。原產地喺西南亞嘅沙地阿剌伯同也門等地。呢種植物重係植物界入面，根系最深嘅植物。

名
-

好多人以為無花果係唔開花就結果嘅樹，但實際無花果係有花嘅，不過佢啲花係匿埋咗喺比較肥施大隻嘅花托入面，喺植物研究學入面話嘅係隱頭花序，所以「無花果」嘅名就係噉嚟。

### 蟲癭花

由於有啲品種嘅無花果入面重有寄生蜂生出嚟嘅卵響度，日後就靠羽化出嚟嘅寄生蜂傳啲花粉過嚟搞出個核，所以「蟲癭花」嘅名就係噉嚟。

形態
--

### 樣

呢種植物一般有12m高，樹皮係灰啡色，比較光滑。

### 花

佢啲花一般生喺肉質嘅花托邊嗰度，而且佢啲花樣係好似啲毛噉，而且比較細，顏色係淡紅色。其中上半部分係花公，下半部分係花乸。有啲品種入面重有寄生蜂生出嚟嘅卵響度。不過人食出嚟嘅無花果就唔係果嚟嘅，而係漲大到變成肉波嘅花托。

### 核

佢嘅果啲核係好細粒，生食嗰陣食唔出。

### 根

呢種植物一講到根系，佢係直根嘅品種。而佢嘅根可以去到-120m嘅深度咁深。而呢個紀錄係家吓植物界嘅根系紀錄入面，到而家為止一直都未有植物打破佢嘅紀錄。

品種
--

無花果喺成個地球入面，有成1000幾個品種。重可以分成4個類：

| 類 | 花性 | 可唔可以結果 | 結果時長 |
| --- | --- | --- | --- |
| 一般型 | 單性 | 可以 | 2次/年 |
| 斯米爾型 | 凈係得花乸 | 要靠寄生蜂傳啲花粉先至得 | 1次/年 |
| 野生型 | 花公好多花乸好少 | 可以，但係好少機會。 | 0——1次/年 |
| 中間型 | 單性 | 可以春天唔傳花粉都可以結果秋天要傳花粉先至會結果 | 1——2次/年 |

用途
--

用無花果整嘅印度甜品
無花果嘅味道比較靚，好似啲香蕉噉，營養比較多，而鮮果入面有成15——28%嘅果糖同葡萄糖響度。而佢嘅果可以用嚟整蜜餞、果乾、果醬同罐頭食品都得，甚至佢嘅果乾用嚟做藥都得。

### 藥用價值

無花果嘅果乾可以做藥，可以醫哮喘、咳、嘔血同痔瘡呢啲病。

相
-

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 啱啱出果同嫩葉嘅無花果仔 |
| 啱啱出果同嫩葉嘅無花果仔  |

|  |
| --- |
| 無花果嘅葉同未熟嘅果 |
| 無花果嘅葉同未熟嘅果  |

|  |
| --- |
| 葉 |
| 葉  |

|  |
| --- |
| 無花果嘅樹 |
| 無花果嘅樹  |

 |

有關嘅書
----

* 中国少年儿童百科全书 自然·环境 第410－411页　浙江教育出版社 ISBN·7-5338-1946-2/G·1942
* 臺灣蔬果實用百科第三輯 薛聰賢 著，薛聰賢出版社，2003年
* 稀有植物大探秘 第31－32页　　ISBN 978-7-5082-6715-9

註
-

1. ↑  最深最密的根系野生无花果树 生物世界之最 互聯網檔案館嘅歸檔，歸檔日期2016年3月4號，. 最有料网
2. ↑  世界上最深的根——无花果树 互聯網檔案館嘅歸檔，歸檔日期2016年3月5號，. 世界之最网

出面網頁
----

|  |  |
| --- | --- |
|  | 維基同享有多媒體嘅嘢：**無花果** |

* 無花果, Wuhuaguo 藥用植物圖像數據庫 (香港浸會大學中醫藥學院) （繁體中文）（英文）
* （英文）無花果樹的介紹網頁：*Figweb*
* 无花果 三九养生堂
**事實查核實驗室**（英文：Factcheck Lab）係香港一個由文化及媒體教育基金資助成立，針對內容農場，輿論機器同埋假新聞，對網上傳言作出驗證嘅組織。佢哋嘅核實報告，除咗喺自己Facebook個度之外，亦會喺立場新聞、香港獨立媒體同眾新聞等平台發佈。

事實查核實驗室喺2021年10月29號正式獲得國際事實查核網絡（IFCN）認證，成為IFCN事實查核準則簽署成員。

成立宗旨
----

根據佢哋嘅網站，佢哋認為堅持追尋真相，係捍衛社會制度同埋拒絕指鹿為馬、自欺欺人嘅道德實踐。佢哋希望用事實查核嘅方法，等公眾可以以事實作為基礎去築建更真善美嘅社會。

團隊成員
----

鄭家榆、區家麟、鍾沛權、黎苑姍、林藹雲、劉軒、李月華、梁俊勤、杜若渝、鄭佩珊、朱家昌，鄭斌彬

部分主要工作紀錄
--------

### 武漢肺炎期間表現

2020年9月14號，李梓敬喺自己Facebook貼咗《星島日報》一篇文章截圖，圖中顯示文章標題指有研究揭露武漢肺炎疫情早喺武漢爆發之前喺美國傳播，李又反問係咪要向美國政府追討損失。事實查核實驗室就查證到，嗰篇文章引述研究推測美國可能喺2019年12月尾已經出現武漢肺炎病例，但唔能夠證實12月尾美國有爆發。相反，武漢有學者喺醫學期刊《刺針》上發表嘅論文講述首名確診病人發病日期係2019年12月1號。比較之下，就證實咗李梓敬呢個轉載係假新聞。

### 香港逃犯條例爭議相關查證

商人冼國林曾經喺自己嘅YouTube頻道發佈短片提及一宗「藏有攻擊性武器」案件，批評法官曲解條文中「藏有」一詞嘅意思，改為「展示」攻擊性武器至可以定罪，而屈穎妍同葛珮帆都有類似嘅觀點。但事實查核實驗室就查證冼國林有可能將唔同案件溝埋嚟講，而且比較咗《公安條例》下「攻擊性武器」嘅定義同埋香港法院過往嘅裁決，法庭需要證明被告有意圖用呢啲工具傷人先告得入，從而證實冼國林發佈誤導內容，而且對法律理解錯誤。

睇埋
--

* 傳真社

參考
--

1. 1 2 3  〈關於我們〉. 《Factcheck Lab 事實查核實驗室》 (香港中文). 喺2020-11-03搵到.
2. ↑  〈作者的其他文章〉. 《香港獨立媒體網》. 喺2020-11-03搵到.
3. ↑  〈眾新聞〉. 《眾新聞》 (中文). 喺2020-11-03搵到.
4. ↑  〈Factcheck Lab獲國際事實查核網絡認證🎉〉. *Facebook* (英文). 喺2021-11-03搵到.`{{cite web}}`: CS1 maint: url-status (link)
5. ↑  事實查核實驗室 (2020-09-23). 〈【錯誤】研究指 COVID-19 在武漢爆發前已在美國傳播？〉. 《立場新聞》. 原著喺2020-10-28歸檔. 喺2020-11-03搵到.
6. ↑  事實查核實驗室 (2020-09-16). 〈【誤導內容】在暴動現場被搜出士巴拿、對講機、電鑽，因藏在背包就不算「藏有攻擊性武器」？〉. 《立場新聞》. 原著喺2020-11-08歸檔. 喺2020-11-03搵到.

出面網頁
----

* 事實查核實驗室
**幫母**（粵拼：bong1 mou5；中古漢語拼音：**p**ang）係中古漢語嘅聲母，屬脣音嘅幫組，係全清聲母。呢個聲母接韻母時，無開合口之分，同四個等都可以接。

其例字如下（中古漢語拼音採用古韻羅馬字）：

|  |  |
| --- | --- |
| 一等 | 波pua、寶paux、半puanh、北pok |
| 二等 | 邦prung、板pranx、霸prah、百prak |
| 三等 | 風piung、反pyanx、付pyoh、法pyap、彪py、鄙piix、變pienh、筆pit |
| 四等 | 邊pen、匾penx、閉peh、壁pek |

擬音
--

因爲大多數嘅漢語族語言、域外方音、對音中，幫母大多發[p]，所以學界一致同意將佢擬音爲[p]。

各學者擬音| 聲母 | 古韻羅馬字 | 高本漢 | 李方桂 | 陸志韋 | 王力 | 周法高 | 李榮 | 邵榮芬 | 蒲立本 | 董同龢 | 鄭張尚芳 | 潘悟雲 | 《廣韻》字數 |
| --- | --- | --- | --- | --- | --- | --- | --- | --- | --- | --- | --- | --- | --- |
| 幫 | p | p | p | p(pʷ) | p | p | p | p | p | p | p | p | 861 |

上古來源
----

大部分學者都認爲幫母字來自上古漢語嘅[p]輔音，呢個音喺上古音到中古音嘅演變好穩定。

分類
--

| 唐守溫三十字母 | 宋三十六字母 | 陳澧 | 曾運乾 | 白滌洲 | 李榮 | 周法高 |
| --- | --- | --- | --- | --- | --- | --- |
| 不 | 幫、非 | 幫、方 | 博、方 | 博、方 | 幫 | 幫 |

反切上字
----

《廣韻》度，屬幫母嘅反切上字有24個。

* 重唇：邊布補伯百北博巴卑並鄙必彼兵筆陂畀逋比
* 輕唇：方封分府甫

演變
--

喺相當多漢語族語言中，脣音三等字嘅一部份（有學者認爲係合口字，有學者認爲係主要元音爲後元音，或者由於某啲介音）轉變爲脣齒音。音韻學上稱呢啲字爲輕脣音，而仍保持雙脣音發音嘅字爲重脣音。喺三十六字母中，《切韻》系統中幫母嘅重脣音仍稱幫母，而輕脣音稱非母（fei1 mou5；中古漢語拼音：pyoi）。

### 喺粵語嘅演變

早期中古漢語（切韻音系）中，脣音只有幫組，到後期嘅三十六字母階段，脣音分出重脣同輕脣，粵語就係繼承自三十六字母階段嘅發音。

重脣音中，到現代粵語繼續係古音形態，對應嘅粵拼係b [p]，對聲調嘅影響係：幫母字派入聲調中嘅陰聲調。

輕脣音中，佢喺三十六字母屬非母，對應嘅粵拼係f [f]，對聲調嘅影響係：非母字派入聲調中嘅陰聲調。

切韻嘅幫母變非母有條演化式：p+i, y+a, o, u = f。i, y即係三等介音（唔分開合口），佢嘅韻腹一旦係a, o, u，佢嘅聲母就會轉爲f。不過亦有例外，「不」字嘅讀音係滯古嘅，因爲佢喺官話中常用，傳入粵語，就繼續係重脣狀態。另外某啲非母字，喺粵語白讀音保留重脣讀法，如甫，文讀fu2，白讀pou2。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 波 | 非 | 不 | 半 | 巴 | 八 | 表 | 北 | 風 | 反 |
| pua | pyoi | pyot | puanh | pra | pret | pieux | pok | piung | pyanx |
| bo1 | fei1 | bat1 | bun3 | baa1 | baat3 | biu2 | bak1 | fung1 | faan2 |

調返轉頭，現代粵語中嘅b聲母來源自中古音嘅幫、並二母，f聲母來源自中古音嘅幫、滂、並、溪、曉五母。

### 喺吳語嘅演變

切韻嘅幫母喺吳語嘅演變同粵語一樣，重脣幫母、輕脣非母繼續係古音狀態，幫母對應嘅係吳拼係p [p]，非母對應嘅吳拼係f [f]。

### 喺普通話嘅演變

切韻嘅幫母喺普通話嘅演變同粵語一樣，重脣幫母、輕脣非母繼續係古音狀態，幫母對應嘅普拼係b [p]，非母對應嘅普拼係f [f]。

### 喺日文嘅演變

喺日文，無論吳音定漢音，幫母字唔分輕重脣，一律變は行（[h]／[ɸ]），但促音化後轉爲重脣音ぱ行（[p]），比如詞「日本」，唔促音，就讀にほん（Nihon），促音化就讀にっぽん（Nippon）。

### 喺韓文嘅演變

喺韓文，佢嘅聲母冇輕脣化，切韻嘅幫母一律繼續係重脣音，但喺送氣方面，有啲係ㅂ（[p]），有啲係ㅍ（[pʰ]），冇乜規律。如方讀방（bang），風讀풍（pung）。

### 喺越南文嘅演變

喺越南文，重脣嘅幫母會濁化成b（[ɓ]），但聲調喺陰聲調，如波讀ba；輕脣嘅非母保留古音形態，讀ph（[f]），如非讀phi；而重紐四等字轉t（[t]），如比（中古漢語pjiix）讀tỷ。

睇埋
--

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**日本皇室**（日文：皇室／こうしつ Kōshitsu）係包括天皇同埋皇族成員嘅總稱。具體嚟講，日本皇室係指由天皇同埋內廷皇族（日文：内廷皇族）組成嘅「內廷」、加埋其他宮家。

同時，依家嘅日本皇室成員係冇選舉權，唔受到日本嘅戶籍法律管，管住佢哋嘅法律係《皇室典範》，機構係宮內廳。

名同稱號
----

日本皇室成員冇姓，男仔最尾一個字就叫「仁」（ひと，hito），女仔最尾一個字就叫做「子」（こ，ko），好少唔會咁叫。

而每個皇室成員都有稱號：仔叫「親王」，囡叫「內親王」，而孫囡就叫「女王」。響二戰前後皇室冇錢，甚至有一啲離當代天皇血統比較遠嘅成員只可以叫「王」，而最後呢班「王」重響1947年畀駐日盟軍總司令部撤消皇族身份。另外重有「皇太子」、「皇太孫」、「皇后」、「皇太后」、「太皇太后」、「王妃」等等唔同稱呼，意思同中文一樣。

另外，天皇嘅仔響改名之前會起一個「御稱號」（即係幼名，又叫乳名），就好似今上天皇 德仁嘅幼名就係叫「浩宮」。

如果天皇死咗就會叫「崩御」（即係中文嘅駕崩），而其他皇室成員死咗就會叫「薨去」。

而親王大個咗或者結婚之後，經宮內廳批準，會起一個宮家，由天皇下賜一個宮號。

一個皇室成員死咗之後，唔會直接叫佢個名，而係先宮號，之後係名，最後係稱號咁叫，舉個例，好似伏見宮博恭王，「伏見宮」係宮號，「博恭」係佢個名，而「王」係佢個稱號。

現任日本皇室成員
--------

### 內廷

內廷係指由天皇同埋佢嘅直系親屬組成，而皇太子屋企就叫「東宮」。

* 今上天皇 德仁
* 皇后雅子
* 上皇明仁
* 上皇后美智子
* 愛子內親王

### 秋篠宮

* 當主 文仁親王
* 文仁親王妃 紀子
* 佳子內親王
* 悠仁親王

### 常陸宮

* 當主 正仁親王
* 正仁親王妃 華子

### 三笠宮

* 當主 百合子
* 寬仁親王妃 信子
* 彬子女王
* 瑤子女王

### 高圓宮

* 當主 久子
* 承子女王

睇埋
--

* 英國王室
| How to read a taxoboxHow to read a taxobox**幌傘楓** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 傘形目 Apiales |
|
|
|
|
|
|
|
|
| 科 | 五加科 Araliaceae |
|
|
|
|
|
| 屬 | 幌傘楓屬 *Heteropanax* |
|
|
|
|
|
|
|
| 種 | **幌傘楓 *H. fragrans*** |
|

 |
|
| 二元學名 |
| ***Heteropanax fragrans***(Roxb.) Seem. |
|
|
|
|
|
|
|
|
|
|
|
|
|
| 變種 |
| * 幌傘楓 *H. f.* var. *fragrans*
* 心葉幌傘楓 *H. f.* var. *subcordatus*
* 狹葉幌傘楓 *H. f.* var. *attenuatus*
 |
|

**幌傘楓**（粵拼：fong6 saan3 fung1；學名：*Heteropanax fragrans*），又叫**廣傘楓**（gwong2 saan3 fung1）或**羅傘楓**（lo4 saan3 fung1），係五加科幌傘楓屬嘅常綠喬木，原產地喺中國雲南嘅東南邊地區、兩廣南邊同埋印尼、緬甸地區，呢樖嘢喺印尼、錫金、孟加拉、不丹、印度、緬甸同埋中國大陸嘅廣西、廣東、雲南嘅海拔300——1,000米地區嘅森林入面先至搵到。呢種樹既係鄉土樹種，又係一種庭院樹同觀景樹。

形態
--

呢樖嘢嘅樣係一樖大型、多重好似羽毛噉嘅複葉，而樹葉一般生喺樹枝督嘅上面，好似撐開咗把大遮噉，呢啲樹鍾意喺有光嘅地區生，而且重噙半蔭地區。而呢啲樹一般喺10——12月份開花。

出面網頁
----

* 昆明植物研究所. 〈幌伞枫（原变种）〉. 《《中国高等植物数据库全库》》. 中国科学院微生物研究所. 喺2009-02-22搵到.
Sea surface skin temperature anomalies in November 2007 showing La Niña conditions
**拉尼娜現象**（西班牙文：La Niña）係厄爾尼諾現象嘅相反氣候現象，屬厄爾尼諾南方擺動現象東太平洋降溫嘅階段。西班牙話 La Niña 係細路女、聖女咁解，而佢嘅相反厄爾尼諾嘅西班牙話 El Niño 就即係解細路仔、聖嬰，所以拉尼娜現象又譯做**反聖嬰現象**。

當發生拉尼娜現象嗰陣，赤道太平洋嗰頭嘅海水會反常咁變得好凍，亦因為咁搞到全球氣溫混亂。呢種現象啱啱同厄爾尼諾現象令全球氣溫變暖相反。拉尼娜現象通常都會跟住厄爾尼諾現象出現，通常出現厄爾尼諾現象之後就會出現拉尼娜現象，而每次出現都會連續兩、三年咁出現。


1900至2020年發生過嘅拉尼娜現象。

參考
--

1. ↑  〈拉妮娜現象〉. 原著喺2008年4月11號歸檔. 喺2008年2月13號搵到.
2. ↑  〈拉尼娜現象〉. 原著喺2008年2月18號歸檔. 喺2008年2月13號搵到.
3. ↑  "Cold and warm episodes by season". United States Climate Prediction Center. 喺September 11, 2020搵到.`{{cite web}}`: CS1 maint: url-status (link)
4. ↑  "La Niña – Detailed Australian Analysis". Australian Bureau of Meteorology. 喺3 April 2016搵到.
**關愛隊** (Care Teams)，全名「地區服務及關愛隊伍」(District Services & Community Care Teams)，係香港行政長官李家超喺2022年施政報告入面提出成立嘅地區組織。李家超話，全港18區會劃分成唔同小區，廣納地區組織同團體成為小區嘅「關愛隊」，包括青年同少數族裔。之前民政事務總署已經以「角色日漸式微」為理由，要求所有大廈互助委員會喺2023年1月1號之前解散。

關愛隊成員嘅遴選工作由民政及青年事務局局長領導嘅「全港關愛隊評審及督導小組」同18區民政事務專員領導嘅「地區關愛隊評審及統籌小組」負責，由政府一手包辦。關愛隊會推展關愛活動，例如探訪有需要人士，民政事務處喺2023年第一季率先喺新界嘅荃灣區同港島嘅南區成立關愛隊，並逐步推廣至其它16區。關愛隊初頭以10人團體為單位，每隊關愛隊設有隊長同副隊長。關愛隊無實權動員政府人員，同中國小區網格化嘅居民委員會有分別。關愛隊同政府之後會以協議形式合作，年期大約為兩年，期間由政府提供部分資源，身為首長級公務員嘅民政事務專員兼任當區關愛隊總指揮。

最初，政府消息人士無講明預計每隊關愛隊獲資助嘅金額，只係話會因應建議書構思而有所唔同。之後，政府話會為關愛隊提供部分資源，每小隊喺兩年資助期嘅總資助金額大約為80至120萬元，亦會因應小區特殊情況，考慮提供高過規定金額嘅資助。

攷
-

1. ↑  〈全港逾1600個互委會明年初解散 團體向立法會申訴民政處行政失當〉. 香港01. 2022-09-16. 喺2022-12-31搵到.
2. ↑  〈18區設「地區服務及關愛隊伍」 並重組扶貧委員會〉. *hk.news.yahoo.com* (中文). 原先內容歸檔喺2022-10-30. 喺2022-10-20搵到.
3. ↑  〈【施政報告】消息人士:18區關愛隊未悉整個計劃預算〉. 《信報網站 hkej.com》. 原先內容歸檔喺2022-10-20. 喺2022-10-20搵到.
4. ↑  〈民政事務總署 - 公共服務 - 地區服務及關愛隊伍(關愛隊) - 關愛隊概要〉. *www.had.gov.hk*. 喺2023-03-31搵到.
5. ↑  〈因應關愛隊特殊情況 會提供高於120萬元資助〉. 《Now 新聞》 (香港中文). 喺2023-04-07搵到.
**義所衞公祠**，堂號**恒本**，喺廣州市海珠區瀝滘村西街大街8號，係番禺瀝滘衞氏御史房十三世祖嘅祠堂。明朝崇禎年間起。坐東朝西。2012年8月定爲海珠區不可移動文物。

建築
--

總面闊三間13.6米，總進深兩沓24.8米，佔地面積337.28平方米。

**頭門**面闊三間13.6米，進深5.3米夾埋七架，前牆後柱承重。硬山頂，鑊耳封火山牆，龍船屋脊。木雕如意封檐板。前牆明間凹入去做門廊。正牆青磚紅砂岩石腳。石門夾，原先棟木門唔見咗，家時加裝鐵閘。後簷柱花崗岩八角柱。後步樑上放瓜柱。第一二沓之間天井深8.9米，兩便新起兩廊。

**後堂**面闊三間13.6米，進深三間10.7米夾埋十三架，三三柱同後牆承重。屋頂形式同頭門咁上下。兩次間建磚牆，牆中砌磚雕通花。兩側牆同後牆係蠔殼牆。前簷柱係花崗岩八角柱，金柱係木圓柱，有木柱櫍、石柱礎。兩碌柱之間有木橫披。

攷
-

* 衞宗正、衞鎔. 《衞氏族譜六卷》.
* 廣州市文物普查增編編纂委員會 (2014). 〈岐周衞公祠〉. 出自 陳建華 等 (編). 《廣州市文物普查增編 中卷》. 廣州出版社. p. 368. ISBN 978-7-5462-1837-3.

| * 睇
* 傾
* 改
廣州瀝滘祠堂群 |
| --- |
| 衞氏 | 

|  |  |
| --- | --- |
| 尚存 | 大宗祠 · 明湮祠 · 永思祠 · 大夫祠 · 心和祠 · 志宇祠 · 石崖祠 · 義所祠 · 崌崍祠 · 誠齋祠 · 麗溟祠 ·  芝喦祠 |
| 無咗 | 敦睦祠 · 玉溪祠 · 西樵祠 · 存著祠 · 怡穀祠 · 承德祠 · 東漁祠 · 孔材祠 · 肖軒祠 · 敬梅祠 · 南波祠 · 曉川祠 · 豪石祠 · 世泌祠 · 廣居祠 · 石室祠 · 鳳伍祠 · 可翁祠 · 海翁祠 |

 |
| 羅氏 | 

|  |  |
| --- | --- |
| 無咗 | 榮恩祠 · 玉波祠 |

 |
日本喺1878年2月20號，開始簽發日本帝國海外旅券，亦即係日本護照。由於日本曾經殖民統治過台灣同韓國，所以日本發出嘅旅行證件，對當地都有唔少影響。

日本本土
----

1878年2月20號，公布海外旅券規則，並且簽發旅券，亦即係廣東話嘅護照。

### 二次大戰前

1917年，簽發有埋相片嘅護照，過往嘅旅券唔一定要貼埋相。1918年，由於日本同中國之間交通往來頻繁，雙方決定容許對方國民唔駛持護照出入境。1926年，簽發現代設計嘅護照。

### 戰後

1992年，根據國際標準，發出可以俾機器讀嘅MRP旅券。1995年，根據國際標準，發出十年有效護照俾成年人，未成年嘅繼續拎五年有效。2004年，由岡山縣開始，接受電子申請。2006年，開始簽發內藏晶片，有生物特徵嘅護照。

台灣
--

1897年，台灣割讓俾日本後，大批日本浪人經台灣去到中國，造成治安問題，宣布要持有加註有台灣籍嘅日本旅券出入。
1907年，由於申請日本旅券手續太麻煩，台灣總督府宣布，去中國同香港嘅旅客，可以自己決定申唔申請日本旅券。
而日本向台灣人發出海外旅券，但清政府又唔承認呢批人無中國國籍，搞到中日兩國當時好多紛爭。

韓國
--

1907年，日本頒布《外國旅行規則》，宣布喺韓國人簽發日本旅券嘅方法。

參考資料
----

1. ↑  外交史Q&A，東京：外務省
2. ↑  川島真著、鍾淑敏譯，《日本外務省外交史料館館藏台灣人出國護照相關資料之介紹－1897年至1934年》，1999年，台灣史研究學術專刊
3. ↑  日據時期的台灣籍民，北京：人民網，2005年

參閱
--

* 護照
**彌山**（日文：**弥山**みせん(Misen)）係喺日本瀨戶內海宮島嘅山，最高點海拔535米，行政區劃屬於廣島縣廿日市市宮島町地區。9世紀開始就成為宗教嘅修練道場，喺山頂附近起咗好多間神社、堂宇，因此自古就時常有參拜者來呢度。亦正正因為呢度自古成為信仰嘅對象，至今大部分區域仲保持未開發嘅狀態。而今座山同成個宮島一齊劃落瀨戶內海國立公園範圍。

而今山頂有2013年起好嘅展望台「宮島彌山展望休憩所」，山頂周邊有幾個巨石群。北邊山坡係「瀰山原始林」，係「國家天然紀念物」。

現時主要有七條登山路徑，當中包括喺1959年完成啟用嘅宮島纜車，利用宮島纜車自紅葉谷站可至獅子岩站，再步行上山頂。

* 自彌山山頂往獅子岩展望台望去之景色 自彌山山頂往獅子岩展望台望去之景色
* 自彌山往廣島市區方向望去之景色 自彌山往廣島市區方向望去之景色
* 位於山頂之彌山展望台 位於山頂之彌山展望台
* 喺山上望到嘅嚴島神社及島上主要街區 喺山上望到嘅嚴島神社及島上主要街區

睇埋
--

|  |  |
| --- | --- |
|  | 維基同享有多媒體嘅嘢：**Misen (Hiroshima)** |

* 瀨戶內海國立公園

出面網頁
----

* 宮島觀光協會
* 宮島纜車
* 日本國指定文化財數據庫（日本文化廳）
呢篇文講讚美操創辦人。搵緊台灣出版家嘅話，請睇〈**吳美雲 (出版家)‎**〉。
**吳美雲**（1936年11月21號—）係台灣音樂人，讚美操創辦人。曾任YAMAHA音樂教室教師八年，發行幼兒音樂教育教材創作，出版過八集音樂作品：《幼兒音樂123》，創作過幾百首兒歌。

生平
--

吳美雲係彰化花壇人，廿八歲移居台北，當時係位小學老師。公館長老教會嘅徐景民牧師，知道吳美雲好鍾意音樂，但係覺得佢學音樂進度麻麻地，因此建議佢報考台灣神學院嘅宗教音樂系。吳美雲聽咗徐牧師嘅建議之後，就辭咗小學老師嘅工作，考入台灣神學院。神學院畢業之後，佢就同老公移居美國。仔女長大之後，吳美雲返到台灣，投身長達十二年嘅兒童音樂教育工作。呢段期間吳美雲創作咗非常多嘅兒童音樂同音樂學習教材，當時有好多幼稚園都用吳美雲所寫嘅音樂教材作為佢哋嘅音樂課本。

創立讚美操
-----

吳美雲係基督徒，返到台灣之後，每朝早都會去屋企附近嘅榮星花園做運動，喺嗰度有好多嘅運動團體，例如係太極拳、元極舞…等等，大概有三十幾個唔同嘅團體，每日喺公園度帶領人做運動；有三個月，吳美雲每朝都參加呢啲運動團體嘅運動。後嚟，教會嘅師母同吳美雲講，話佢哋教會嘅會友，每朝早都去公園同嗰啲運動團體做早操，但係嗰啲團體多數都係佛教或道教嘅團體，所以嗰啲會友，除咗朝早同嗰啲運動團體做運動之外，亦開始參加佢哋舉辦嘅宗教活動。嗰位師母就勸佢教會嘅會友，唔應該再去參加嗰啲民間信仰嘅活動；但係佢嘅會友回應佢話：「除非，你創立一個基督教嘅運動團體，我就唔再去。」

吳美雲聽咗教會師母講嘅嘢之後，亦都覺得自己呢三個月以嚟所參加嘅運動團體，多數都係其他宗教嘅運動團體。因此吳美雲就向神祈禱話：「神阿！求祢畀我自己創作一個屬於祢嘅運動團體。」就係噉樣，吳美雲開始用聖經嘅話語寫成詩歌、設計動作，創作出一套能夠既可以做運動、亦可以敬拜神嘅讚美操。

2002年2月吳美雲開始喺榮星花園帶領教會裏面好多嘅會友，以佢所創作嘅讚美操做運動；吳美雲亦出錢製作音樂DVD，出版第一集嘅讚美操教學光碟。吳美雲期望以讚美操所使用嘅《聖經》經文，加上優美嘅旋律，配合為健康運動而設計嘅肢體動作，令到更多人能夠聽到福音，並進一步成為兼顧基督教信仰同健康生活嘅全民運動，吳美雲就係噉樣創立咗屬於基督教嘅讚美操。

參考
--

1. ↑  創辦人 吳美雲老師
2. ↑  她的故事：讚美操創辦人----吳美雲老師
3. ↑  讚美操創辦人----吳美雲老師
**包擬古**（粵拼：baau1 ji5 gu2；英文：**Nicholas Cleaveland Bodman**；1913年7月27號—1997年6月29號）係美國嘅語言學者。佢知名於中文方言（尤其係閩語）同有關漢藏語系歷史嘅研究。

生平
--

包擬古出生喺芝加哥。1935年入學哈佛大學，但讀咗一年就停咗，去歐洲各地旅行。

1941年從軍，入咗海軍，喺珍珠港從事日軍嘅暗號解讀。

1945年戰後，佢直接入咗耶魯大學，跟住李奧拿德·布隆菲德、金守拙、羅常培、李方桂學嘢。佢使用《釋名》研究漢代中文音韻，喺1950年取得博士位。

畢業後就職入美國國務院外事部（FSI）。期間，喺1951年到遞年設立馬來亞聯邦嘅英國人警察官語言研修所，喺1955年喺臺灣設立中文研修所。1961年，佢獲得古根咸嘅獎金，去印度、尼泊爾、緬甸搞藏緬語族諸語言嘅研究。

1962年就任爲康奈爾大學現代語言學系教授，敎中文及方言、歷史。1979年退休後繼續搞旺盛嘅學術活動。

業績
--

包擬古喺外事部時代寫咗本福建話（閩南語）教育用嘅教科書。

* 《Spoken Amoy Hokkien（全2冊, 1955年、1958年）》. 吉隆坡.

有關漢代聲母體系嘅博士論文，喺1954年出版。

* *A linguistic study of the Shih Ming : initials and consonant clusters*. 哈佛大學出版社. 1954年.

喺呢本著書，包擬古根據《釋名》嘅聲訓搵出大量嘅複輔音。

包擬古比較過漢藏語言，據此構築出中文祖語（Proto-Chinese）。

* *Proto-Chinese and Sino-Tibetan: data towards establishing the nature of the relationship. In Frans Van Coetsem, Linda R. Waugh*. *Contributions to historical linguistics: issues and materials*. E.J. Brill. 1980年. p. 34～199.

包擬古嘅四篇論文畀潘悟雲、馮蒸譯成中文，以《原始漢語與漢藏語》嘅題喺1995年由中華書局出版（包含上記嘅中文祖語論文）。

攷
-

1. ↑  "In Memoriam - Li Fang-Kuei (1902-1987)". 《中國語言學研究學會》 (英文). 喺2017年10月23號搵到.

出面網頁
----

* 李察·L.烈德，法蘭斯·凡·卻森，占士·W.佳（Richard L. Leed, Frans Van Coetsem, James W. Gair）. "Nicholas Cleaveland Bodman". 《康奈爾大學》. 喺2017年10月30號搵到.`{{cite web}}`: CS1 maint: multiple names: 作者名單 (link)
* "Guide to the Nicholas C. Bodman Papers, 1945-ca. 1980". 《康奈爾大學圖書館》. 喺2017年10月30號搵到.

|  |  |
| --- | --- |
| 權威控制 | 
* WorldCat
* VIAF: 188671948
* LCCN: nr96030940
* ISNI: 0000 0001 3999 846X
* GND: 1074924290
* SUDOC: 133622193
* BNF: cb11291739q（資料）
* CiNii: DA10171382

 |
**馬來亞鐵道公司**（**Keretapi Tanah Melayu Berhad**，簡稱**KTMB**）係馬來西亞馬來半島嘅主要鐵路營運公司，鐵路網絡遍布西馬各個主要城市。

鐵路線票價合理，但係班次唔密，好難同其他交通工具競爭。

鐵路
--

### 西海岸鐵路綫

西海岸鐵路綫由馬泰邊界玻璃市州嘅巴東勿剎站一直延續到新加坡兀蘭站，途經檳城北海站同吉隆坡火車站。

因爲路線行經西馬嘅西岸，所以叫做西海岸綫，亦有人叫佢做「南北鐵路線」。

### 東海岸鐵路綫

東海岸鐵路綫銜接森美蘭金馬士站同吉蘭丹道北站。

金馬士站喺西馬西海岸同東海岸交界。就好似西海岸鐵路綫，因爲處於馬來半島東岸嘅彭亨州同吉蘭丹州，所以叫佢做東海岸鐵路綫。路線主要喺西馬內部嘅熱帶雨林穿行，所以又叫做「叢林鐵路」。

另外，登嘉樓係半島唯一一個無火車服務嘅州屬，馬六甲由森美蘭馬六甲州界嘅普羅士邦／淡邊站提供鐵路服務

運輸
--

一架KTM通勤鐵路列車

### KTM城際鐵路

KTM城際鐵路係城際列車服務，穿行於馬來半島同新加坡。主要運送乘客來往城市、市郊同鄉村（區域性），使用柴油機組行駛。

### KTM通勤鐵路

KTM通勤鐵路，又叫「電動火車」，係提供巴生谷同大檳城嘅通勤鐵路服務，分別有芙蓉線、巴生港線、硝山線、巴東勿剎線以及起緊嘅天空花園線兩條路線，路線全長456公里。

呢項服務喺1995年開始喺巴生谷一帶服務，並喺2015年9月開始喺大檳城都市區服務。KTM通勤鐵路嘅目的主要係方便通勤者來往吉隆坡市區，以減輕交通流量。

### KTM電動列車服務

電動列車服務提供巴東勿剎站至金馬士站列車服務，最快營運速度可達到時速140公里。

### 貨運服務

馬來亞鐵道公司亦提供貨運列車服務，主要運輸海運集裝箱、洋灰同食品。
**香港政府公務員建屋合作社**（英文：Civil Servants' Co-operative Building Societies），簡稱**公務員合作社**、**公務員樓**，係戰後香港公務員嘅房屋福利。1950年代，香港政府推出咗長俸公務員房屋福利計劃，公務員合作社係其中一環。由至少10個公務員組成合作社，之後政府以優惠價錢批地畀合作社起樓（最初係地價一半，後嚟變成三分一），政府重會借錢畀合作社嚟交地價同建築費。計劃喺1970年代停過，到1980年代又開始返，最後到80年代中期先至真正取消。期間總共成立咗238個合作社，起咗5000幾個單位。

歷史
--

1952年，香港政府為咗提供畀本地公務員房屋福利，參考咗外國嘅合作社房屋，推行「公務員建屋合作社計劃」。首先由唔少過10個公務員組成合作社，之後佢哋要交計劃書，同政府交代成個起屋計劃，重要證明到自己日後係可以還到錢畀政府，起好樓之後，單位嘅業權屬於合作社。

1956年，作為第一個試點嘅西環寶翠園落成。

1987年，為咗回應合作社社員嘅要求，政府推出咗合作社解散嘅機制，訂明要全體社員同意，合作社先可以解散，後來到1993年，門檻調低到75%社員支持就可以解散。喺2016年嘅立法會文件顯示，全香港仍然有52個合作社未解散。

1990年代開始，隨住合作社解散，一啲公務員樓開始畀發展商收購重建，最出名嘅例子就係第一個落成嘅項目寶翠園。而合作社業權同埋補地價問題，令公務員樓重建速度緩慢，土瓜灣美善同道、九龍塘、西灣河等地仍然有好多公務員樓。

值得一提嘅係，政府喺1960年代有另一個叫做「政府為公務員興建樓宇計劃」，計劃得兩個項目落成（龍翔苑同康利苑），雖然來自唔同計劃，但一般大眾都叫佢哋做公務員樓。

分佈
--

238個合作社總共有245幢樓（有啲合作社唔止會用到1幅地），大部分用喺市區，尤其是九龍城區佔最多：

* 中西區：10
* 灣仔區：34
* 東區：49
* 南區：7
* 油尖旺區：16
* 深水埗區：17
* 九龍城區：108
* 觀塘區：1
* 荃灣區：1
* 葵青區：1
* 沙田區：1

睇埋
--

* 寶翠園
* 昇御門
* 一號九龍山頂
* 香島

參考
--


1. ↑  〈合作有間：從政府檔案看「公務員建屋合作社」的歷史 – WMA〉 (中國中文). 喺2023-07-08搵到.
2. ↑  〈公務員建屋合作社計劃背景〉 (PDF).`{{cite web}}`: CS1 maint: url-status (link)
3. ↑  〈公務員建屋合作社樓宇重建事宜小組委員會 因應 2016 年 3 月 1 日會議上所作討論而須採取的跟進行動〉 (PDF).`{{cite web}}`: CS1 maint: url-status (link)
散氏盤嘅銘文拓本
**散氏盤**，係中國西周晚期一件青銅器。因為有重要歷史價值，同大盂鼎、毛公鼎、虢季子白盤合稱「晚清四大國寶」。散氏盤又叫做**散盤**，因為上面銘講散氏而名。同樣原因，又叫**夨人盤**。

外表
--

盤高有20厘米，直徑50厘米，上面有十九行口文，一共三百五七隻字。盤邊盤底有夔紋，用三隻浮雕獸首間開，高圈足上面有獸面紋。銘文字同字之有暗直線界開。盤本來係裝水，不過呢度盤最後就變咗做散國宗器。

銘文
--

銘文講散國同夨國爭土地，夨人過散國境搶嘢，咁散人就搵周王告狀。周王要夨人賠田地畀散人。而且要立約承諾唔會再犯，否則就罰金同其他個斷交。周王派埋史正仲農來，睇住兩邊官員劃好界，將張圖交畀兩做證。咁散人唔放心，就將呢件事寫響個盤上面做證。

流傳
--

根據清朝中葉張廷濟《清儀閣題跋》同埋陳介祺《簠齋積古金文》等資料，散氏盤係喺清聖祖康熙年間出土，地點係陝西鳳翔。發現地點係散國範圍之內，即係大散關同大散嶺嘅東面。喺1809年（清仁宗50歲大壽嗰一年），由江南鹽運使阿林保進貢畀皇帝，之後一直響紫禁城。1949年就移到去臺灣，家下同毛公鼎、宗周鐘一齊留響臺北國立故宮博物院。

藝術
--

有人叫銘文就草篆，有鐘鼎文凝重，又有草書流暢。書體係金文入門學習對象。

睇埋
--

* 周召共和
**晏冠·C·沙絲蔑**（印尼文：Anggun Cipta Sasmi，1974年4月29號—）係一位印尼歌手，喺印尼爪哇省雅加達市出世。佢喺全球嘅歌星範圍入面，都幾出名下。佢重係成個亞洲入面，最成功嘅亞洲歌手。

介紹
--

呢位歌星喺印尼嘅首都雅加度出世，佢阿爸係個好出面嘅歌手，佢阿媽喺平時都係好鍾意唱歌，搞到佢喺7歲嗰陣（1981年）就上台表演唱歌，過咗兩年（1983年），佢就整咗第一張個人專輯出嚟，而佢嘅第一張個人專輯就係Dunia Aku Punya。不過佢好鍾意搖滾類嘅音樂，喺17歲嗰陣（1991年）就變咗成個亞洲入面，最有潛力嘅搖滾歌手。到咗佢19歲嗰陣（1993年），佢就想將自己嘅音樂發展到全球範圍入面，結果就去咗歐洲搵食。而佢嘅音樂係屬於沙啞入面嘅中低音，而歌曲嘅風格就係溝埋咗西方嘅開放音樂，重有東方嘅情感，有時重唔停咁出埋啲飛愫嘅嘢。

演藝界
---

佢啱啱出嚟嗰陣重係個印尼嘅女歌手。佢喺印尼入面，唱咗出嗮名嘅Mimpi同Tua Tua Keladi呢兩首歌。到咗1997年，佢同SONY BMG簽咗合同，重出咗第一張法文嘅專輯，後嚟又整咗好幾張英文同法文嘅專輯，結果就喺歐美地區入面出咗名，挾埋佢喺之前嚮印尼嗰陣整咗嘅歌帶，呢條友已經成功出咗超過22000000張歌帶，如估挾埋單曲嘅銷售量，佢一共係成功出咗25000000張歌帶喇，佢重係亞洲人到歐美地區入面，發展得最好嘅手，重係第一位亞洲歌手寫咗入去美國佬出版嘅標博雜誌入面。

連出去
---

|  |  |
| --- | --- |
|  | 維基同享有多媒體嘅嘢：**Anggun** |

* Official website
* Anggun on Twitter
* Anggun喺Curlie嘅資料
* FAO Goodwill Ambassador website
**香港撒瑪利亞防止自殺會**（英文：**The Samaritan Befrienders Hong Kong**）於1960年7月成立，原名「防止自殺會」（Suicide Prevention Society）；機構後期於1963年10月喺香港社團註冊處正式註冊為「香港撒瑪利亞會」（The Hong Kong Samaritans），之後喺1976年改名為「香港撒瑪利亞防止自殺會」（The Samaritan Befrienders Hong Kong）。呢個會並冇任何宗教立場，藉住《聖經》中好撒瑪利亞人友善博愛、助人為樂嘅精神作為榜樣，對絕望同瀕臨困境人士伸出同情之手，並予以扶持同適當嘅情緒輔導，達成助人自助嘅目標。

使命
--

基於人道立場，協助面臨各種困難、陷於孤獨同沮喪嘅人士，鼓勵佢哋重建求生信念。透過演講、講座、刊物、調查報告等方式，宣傳同推廣本會嘅服務精神。協助東南亞同香港鄰近地區，建立同本會性質同目標相同嘅組織。

服務重點
----

* 發揚人類善美嘅本質，以愛心、耐性、同情，建立人際間互助、互勉、互愛嘅精神。
* 讓絕望、無助、有自殺意圖嘅人士，喺有需要嘅時候可以搵到聆聽者，訴說內心嘅痛苦同困擾。
* 讓求助者感到被接納同支持，從而克服情緒困擾、面對問題。
* 尊重求助者嘅自決權，就算佢哋決定要自殺，佢哋亦可以隨時終止同機構嘅聯絡。
* 尊重求助者嘅私隱權，喺未經求助者同意之前，絕對不會向會外人士洩露其個人資料，但係為咗提供有效嘅服務，主席同督導人員有權知道求助者嘅談話內容。若果求助者唔接受，機構亦唔會提供服務。

睇埋
--

* 撒瑪利亞會：英國類似性質嘅機構，但兩者冇任何從屬關係

出面網頁
----

* 香港撒瑪利亞防止自殺會嘅官方網站
**香港政制改革**，或者叫**香港政治制度改革**，係香港政府首長同立法機關變得更民主化嘅過程，特別係指香港主權移交後對香港行政長官同香港立法會產生辦法嘅改進。中共中央政府同香港政府都強調，政制改革要響《香港基本法》嘅基礎上研究討論。

過程
--

根據基本法，香港最快2007年就可以有普選。2005年，香港2007年政改方案無普選之餘，亦無普選時間表，泛民主派唔收貨，最後拉倒咗。

2010年，政改方案依然無普選，但中央應承2017年可以普選行政長官、2020年普選立法會，加上肯讓步畀所有無份參加立法會功能組別嘅選民都有得投第二票，多數泛民主派決定袋住先，通過香港2012年政改方案，超級區議會呢個功能界別就喺呢個時候誕生。

2014年，政改方案雖然有提到2017年普選行政長官，但人大常委會為行政長官候選人提名定咗好高門檻，泛民主派覺得係假普選，決定啟動佔領中環運動抗議，最終演變做雨遮革命，搞到香港2017年政改方案喺2015年被否決。

2019年，香港修例風波爆發，泛民主派喺第6屆香港區議會選舉贏晒大多數民選議席，結果中央人民政府喺2021年推出咗《全國人大關於完善香港選舉制度嘅決定》，之後港府順勢通過《完善選舉制度條例草案》。而且，新選舉制度大幅削減民主成份，當中立法會直選議席比例減到得返22%，比起1991年香港頭一次有直選成份嘅立法機關選舉有30%直選議席更加少。

睇埋
--

* 香港政治
* 香港選舉
* 普及選舉
* 英國阻礙香港民主自治制度謠言
**馬來武術**（馬來話：Silat或Pencak Silat、米南佳保語：silek），音譯**席拉或是班卡西拉**，亦叫**馬來防身術**，係馬來西亞、印尼、汶萊、新加坡、泰國、菲律賓等地流行嘅一種傳統武術、防身術，為馬來文化重要一環，喺7世紀開始盛行。呢種防身武術源自印尼蘇門答臘同爪哇，全面踢、打、摔、拿技術都有，有時會結合音樂作為舞蹈展出，具有好高嘅觀賞性。呢種武術亦係東南亞運動會嘅比賽項目之一。

好處
--

馬來武術比賽
馬來武術主要有四個主要方面，分別係：

* 精神方面：馬來武術可以建立同發展一個人嘅良好個性同高尚品格。古代武術大師通常必須經歷冥想，冥想或神秘主義其他方面嘅各個階段，先可以獲得最高嘅知識水平。
* 藝術同文化方面：彭卡克（Pencak）一詞通常用傳統嘅音樂同服裝嚟描述馬來武術舞蹈嘅藝術形式。
* 武術方面：自信同自決對於掌握馬來武術好重要。Silat一詞傾向於強調武術技巧嘅技術方面。
* 運動方面：戰士會通過武術身體鍛煉嚟調節思想。競爭只係一少部分，體育方面包括比賽形式嘅演示同表演，無論係單打、雙打定係小隊。

武器
--

爪刀 (Kerambit)
同其他大多數古代搏擊藝術一樣，馬來武術最初喺歷史上着重用武器多過赤手空拳。雖然今時今日唔再係噉，但係馬來武術學校都會包含武器，作為武術重要一環。馬來武術包括各式各樣嘅武器，以下係歸納為古典風格嘅標準配置。另外，亦會教授一啲「秘密」武器畀高階學生。

* ***Toya***: 通常用藤嚟製造，有時亦會用木或者金屬。

通常5-6英尺長，直徑1.5-2寸長。 

* ***Tombak/Lembing***:

用竹、鋼或者木做嘅矛或者標槍。有時會喺刀片附近加啲馬毛。

* ***Parang***:

似彎刀嘅菜刀，長10到36英寸不等。

* ***Golok***: 重嘅切肉刀，有10到20英寸長，刀片中央最重。
* ***Pisau***: 任何一種短刀。
* ***Kris***:

將唔同類型的金屬折疊一齊，然後用酸性洗滌嘅雙刃匕首
(Double-edged dagger made by folding different types of metal together and then washing it in acid.)

* ***Sabit/Celurit***:

一把鐮刀，通常用嚟耕種同收割嘅鐮刀。

* ***Tongkat/Galah***: 短棍或者棍棒

* ***Pedang***:

一種劍，通常係單刃，一係直或者微彎。通常15-35英寸長，刀片有10英寸以上長。 

(Sword, most often single-edged and either straight or slightly curved. Usually measures 15-35 inches overall with a blade upward of 10 inches long)

* ***Klewang***:

單刃長劍，尖端附近有一個突出嘅凹口
(Single-edge longsword with a protruding notch near its tip)

* ***Chabang***:

短柄三叉戟，字面意思係「支條」

```
(Short-handled trident, literally meaning "branch")
```

* ***Selendang***:

一條可以用嚟勒、抓實同攪打嘅絲
(A silk that can be used for strangling, grappling and whipping)

* ***Kerambit***: 一把似爪嘅細彎刀

技巧
--

無武器表演緊golok
基本上馬來武術技巧好唔同，其中喺印尼群島嘅風格同動作都各有不同。各個學科都可以好似Aceh咁有攻擊性，好似巴厘咁規避，或者介乎兩者之間。佢哋可以專注喺打擊（pukulan）、踢（tendangan）、鎖（kuncian）、武器（senjata），甚至係精神發展，而唔係身體戰鬥技巧。大多數花式專於以上其中一種或者兩種，但仍會喺一定程度上充分利用嗮佢哋。某啲特徵傾向喺特定地理區域中佔主導地位：

* **踢** - 西蘇門答臘、 北蘇門答臘
* **手/手擘** - 雅加達、西爪哇、蘇拉威西島、 加里曼丹
* **掙扎** - 東爪哇、 蘇門答臘
* **擊**（手同腳）- 巴厘、 中爪哇、 馬都拉

### 姿勢同步驟

初學學生首先會學基本身體姿勢同步驟。「langkah」係喺戰鬥中將腳由一個點移去另一個點嘅方法。馬來武術有幾個基本步驟，叫「langkah 8 penjuru」或者「eight directions of steps」。當練習「langkah」時，傳統音樂成日用嚟做改變身體姿勢嘅信號。

「Langkah」連同預設姿勢一齊教，為防衛自己或者發動攻擊定下基礎。最基本姿勢係紮馬（*kekuda* 或者 *kuda-kuda*），呢個站立姿勢可以令身體企得更穩定。其他姿勢可以訓練腳、腿、大髀、臀部同背部。其他主要姿勢有中間姿勢、側面姿勢同前向姿勢。喺老虎爬行姿勢，身體要保持低，抱住地下低矮嘅位置，呢種姿勢喺 Minang silek 好常見。姿勢實際上係「langkah」、身體姿勢同動作嘅結合。通過正確咁運用，馬來武術者無論喺企喺度、蹲低定係坐低都可以攻擊或者防衛自己，同埋由一笪地方轉移去第二度。當學生熟悉姿勢同「langkah」時，所有呢啲方法都可以結合埋一齊。

國際性比賽
-----

主要國際性比賽係 Pencak Silat World Championship，由 PERSILAT 舉辦。呢個比賽每2-3年舉辦一次。多過30個國家隊參加最近喺雅加達(2010)、清萊（2012）同布吉（2015）舉辦嘅比賽。 

馬來武術競技場
2011年東南亞運動會中嘅馬來武術比賽

參考
--

1. 1 2  Zainal Abidin Shaikh Awab and Nigel Sutton (2006). *Silat Tua: The Malay Dance Of Life*. Kuala Lumpur: Azlan Ghanie Sdn Bhd. ISBN 978-983-42328-0-1.
2. 1 2  Sheikh Shamsuddin (2005). *The Malay Art Of Self-defense: Silat Seni Gayong*. North Atlantic Books. ISBN 1-55643-562-2.
3. ↑  Donn F. Draeger (1992). *Weapons and fighting arts of Indonesia*. Rutland, Vt. : Charles E. Tuttle Co. ISBN 978-0-8048-1716-5.
4. ↑  "Pencak Silat Body Basics". 原著喺2020年10月9號歸檔. 喺7 July 2015搵到.
5. ↑  "International Pencak Silat Competition Regulations". PERSILAT. 2004. 原著喺November 21, 2015歸檔. 喺2010-12-21搵到.
**十三么**係一個麻雀術語，佢係打麻雀其中一種餬牌形式，但同一般「四搭一對」－即係四組搭牌加一對眼嘅形式唔同，**十三么**完全唔跟呢個格式。**十三么**有好多唔同嘅稱呼，例如叫「十三太保」、「十三龍門」，而喺日本麻雀入面就叫做「國士無雙」，國士即係指國家入面最優秀嘅人，而無雙即係獨一無二，形容**十三么**組合入面，有齊一副麻雀入面每一種牌。

十三么組合
-----

既然叫得做「國士無雙」，就係因為**十三么**有齊一副麻雀入面每一種牌。一副十三么嘅組合，係：

「東南西北」、「中發白」各一隻，么即係指頭尾，一筒九筒、一索九索、一萬九萬，呢十三隻牌再是但加一組眼，咁就算係一副可以食餬嘅十三么組合。

+以上任何一隻牌（做眼）

而港式台灣麻雀由於打十六章（十六隻牌），所以**十三么**組合會有啲唔同，除咗要齊「東南西北」、「中發白」，「么九」各一隻，另外要再加多一坎先算。

正宗台灣麻雀係冇**十三么**呢個牌型。

牌王爭議
----

**十三么**又畀人叫做「牌王」，除咗係因為佢本身包含晒一副麻雀入面每一種牌，另外喺造牌過程入面，如果畀人槓死咗其中一隻，咁成副牌要轉章會好困難。所以將**十三么**定為「牌王」，即係話佢唔止可以截胡，兼且可以搶暗槓。

不過傳統上並無話**十三么**係乜嘢「牌王」，佢只係咁多番種之中嘅一種，無話畀截胡或者可以搶暗槓咁樣。而如果係打港式台灣麻雀，亦同樣無話**十三么**係乜嘢「牌王」，不過日本麻雀就一樣有話「國士無雙」（即**十三么**）係唔可以截胡兼可以搶暗槓。

無論點，**十三么**可以截胡兼可以搶暗槓，喺廣東牌或者香港麻將入面已經成為牌例，除非係打台灣牌，又或者開枱之前特別講明，否則**十三么**仍然都係當「牌王」處理。

| * 睇
* 傾
* 改
廣東麻雀計番 |
| --- |
| 40番 | 天糊 | 大四喜 | 字一色 | 綠一色 | 清么九 | 九子連環 | 四連刻 | 十三么 | 十八羅漢 |
| 30番 | 四暗刻 |
| 20番 | 小四喜 | 全將碰 | 二數 |
| 10番 | 大三元 | 地糊 | 全么 | 全帶 | 大七對 | 三槓 | 三數 | 清一色 | 雙龍會 |
| 8番 | 天叫 |
| 7番 | 小七對 |
| 5番 | 小三元 | 五門齊 |
| 4番 | 地叫 |
| 3番 | 三相逢 | 湊一色 | 清么 | 對對胡 | 全求人 | 一條龍 |
| 2番 | 混么九 | 半求人 | 三連刻 | 四歸二 | 三結義 | 三暗刻 | 全帶么 |
| 1番 | 四歸一 | 海底撈月 | 門前清 | 缺五 | 缺門 | 老少 | 單叫 | 自摸 | 混龍 | 三元牌 | 槓上開花 | 清四碰 | 花龍 | 一般高 | 短么 | 老少碰 | 將 | 平胡 |
| 0番 | 雞胡 |

1. ↑  即係要順子或者刻子，而且係一定要自己摸返來，唔可以上亦都唔可以碰返來。槓嘅牌型都唔得。
**日本標準時間**（粵讀：jat6 bun2 biu1 zeon2 si4 gaan3；日文：**日本標準時**（にほんひょうじゅんじ Nihon Hyōjunji）；英文：**J**apan **S**tandard **T**ime，縮寫：**JST**），或者叫**日本時間**、**東京標準時間**，係日本全國所採用嘅時間，比世界協調時間快九個鐘（UTC+9），由獨立行政法人情報通信研究機構管理。日本目前冇實施夏令時間。

東京標準時間
------

東京嘅當地時間原本係UTC+09:18:59。直至1887年12月31號將東京時間校慢18分鐘改爲日本標準時間。到咗1895年12月31號，日本標準時區轉為日本中央標準時間至1938年。

日本東京夏令時間
--------

1938年東京時間再轉返日本標準時間直至1947年。由1948年至1951年，東京實施夏令時間，到咗1952年再冇實施夏令時間。

沿革
--

明治天皇簽署公布嘅《標準時關聯文件》
日本標準時間係喺1886年7月13號公佈嘅明治19年勅令第51號《本初子午線經度計算法及標準時之件中制定》。1888年1月1號起，將東經135度嘅時間確定為日本標準時間，以東經135度線為日本標準時子午線。

1895年12月28號公佈（明治天皇簽署日期為1895年12月27號）、1896年1月1號施行嘅明治28年勅令第167號《標準時關聯文件》又制定咗「**西部標準時**」，將東經120度（UTC+8）嘅時間訂為西部標準時，比八重山群島、宮古群島同埋日本殖民統治下嘅台灣、澎湖群島用；東經135度嘅時間改稱「**中央標準時**」。西部標準時同中央標準時之間有1個鐘時差。

1937年9月25號公布、1937年10月1號施行嘅昭和12年勅令第529號《明治28年勅令第167號標準時關聯文件修正案》刪除《標準時關聯文件》第2條，唔要西部標準時，中央標準時改為日本標準時間。
《**香港政府憲報**》（英文：*Hong Kong Government Gazette*，1841年5月1號—1997年6月30號），1997年7月1號香港主權移交之後改稱為《**香港特別行政區政府憲報**》（ *Government of the Hong Kong Special Administrative Region Gazette*），1841年初刊時稱為《**香港憲報**》（英文：*Hong Kong Gazette*，係香港政府發佈公告、啟事同法例等嘅官方出版物。憲報由政府物流服務署（2003年前為政府印務局）發行，受命於政府物流服務署署長同財經事務及庫務局局長。香港嘅所有香港法例同附屬法例，都要喺憲報刊登（通稱「刊憲」）先至會生效。

政府憲報一般喺禮拜五出版。卷號喺1997年7月由第一卷開始重新編排，而期號同公告編號就會每年更新。此外，憲報號外會根據需要而唔定期出版，並有獨立嘅期數同公告編號。

歷史
--

早喺1841年香港開埠之後，就已經有《香港憲報》嘅出現，當時中文譯為《**轅門報**》或《**香港轅門報**》。第一份《香港憲報》喺1841年5月1號出版，內容公佈咗拍賣香港土地嘅詳情。

自1981年第43期憲報開始，所有內容（除咗房屋署以外嘅中標公告，只有英文版）都係中英對照。1997年主權移交之後，憲報卷號重新由第1卷開始，並先展示中文文本，然後先係英文版。同年11月開始，所有中標公告都全面改為中英對照。

簡介
--

香港特別行政區政府憲報分為以下七個部分︰

* 憲報正文：法定公告，例如委任令、部門公告、招標公告等；
* 第1號法律副刊：條例；
* 第2號法律副刊：規例；
* 第3號法律副刊：條例草案；
* 第4號特別副刊：註冊專業人士名單等；
* 第5號特別副刊：草案擬本、行政命令、國務院令等；
* 第6號副刊：公共啟事。

出面網頁
----

* 香港特別行政區政府憲報網站
艾未未
**艾未未**（**Ai Weiwei**，1957年8月28號—）係中國藝術家，建築設計師，又係社會評論員、文化評論員。因為佢係出名詩人艾青個仔，亦都為人所知。佢喺實驗藝術呢方便，係中國頭頭。

佢最出名係做電視劇《北京人在紐約》嘅副導演，而2008年夏季奧林匹克運動會，國家體育館『鳥巢』係佢做顧問。

2011年4月3號北京當局扣留佢，不過冇正式逮捕或落案起訴，個幾月後，公安機構話艾未未涉嫌「經濟犯罪」。有國家要求放佢，亦有人聲援。2011年6月2號，艾未未可以「取保候審」。

家庭
--

艾未未係艾青同高瑛兩位詩人生嘅仔，1957年喺北京出世。無耐文化大革命，佢成家都放逐去新疆勞改。嗰度艾未未就住咗五年。

1981年到1993年，佢喺美國住，主要留喺紐約。

艾未未老婆叫路青。

事業
--

  

艾未未裝置藝術－嬰兒配方奶粉（2013年）
1978年，北京電影學院開辦，佢入咗學院，同期有陳凱歌同張藝謀等。1981年到1993年喺美國，佢主要搞表演藝術，而佢亦都做改現成嘅嘢而成嘅概念藝術。紐約時，佢讀過Parsons School of Design。

1998年，佢去美國搞個叫《舊鞋、性安全》概念藝術展，係第一次有大陸人去國外搞呢類展。返國之後，就搞咗中國第一套前衞藝術刊物，《黑皮書》、《白皮書》同埋《灰皮書》。

2000年，佢同馮博一喺中國上海搞展。

2006年，佢喺紐約Hudson Valley區度設計咗一個私人住宅，間屋含有好多當代中國藝術元素。

2007年，佢參加文獻十二，帶埋一大班唐人同行來做展品。而佢嘅作品《模》，畀大雨壓爛。之不過艾未未無重新整返，因為佢見到自然力量做到畀佢更正嘅作品。

佢亦同夾埋瑞士行Herzog & de Meuron，設計咗北京國家體育場，即係2008年夏季世運會場地鳥巢。之不過佢係對呢次中國搞世運會好失望。因為佢唔係推動中國改革，而係將世運會淪為一種宣傳。佢2007年8月話史匹堡同張藝謀搞世運開幕典禮，以藝術家來講，係失責。佢亦都話唔會出現喺開幕典禮。

註
-

1. 1 2 3 4 5  〈對話艾未未〉.
2. ↑  〈國際特赦譴責中國拘押艾未未〉 (簡體中文).
3. ↑  艾未未刑事拘留明屆滿 互聯網檔案館嘅歸檔，歸檔日期2011年5月14號，.，明報 2011-05-09
4. ↑  〈北京市公安机关依法对艾未未取保候审〉. 新华网. 喺2011-06-22搵到.

出面網頁
----

* 〈艾未未網誌〉.
**包輸**係一個麻雀術語，即係話喺打麻雀有人食餬嗰陣，拎住餬牌嗰個人就可以根據餬牌嘅番數去贏相應嘅分數或者籌碼，而負責輸呢啲分數或者籌碼，就叫做**包輸**。

包輸有好多種唔同形式，最常見嘅係出銃，出銃嗰個人，即係掉出令人食餬張牌嗰個人要包輸。另外，如果係自摸食餬，噉通常都係三家均分，不過某啲情況畀人覺得唔應該齊齊輸，所以亦設咗一啲例外，好似「九章落地」、「全字包」、「五子包生」……等等。

九章落地
----

如果有人一路掉牌畀某一家係噉上或者碰*（係唔係指同一個人？未明）*，一路開牌到第三搭，即係已經開到第九章（第九隻牌），噉如果最後自摸食餬，就要由一直畀呢家上或者碰嗰個人包輸，而唔係同平時自摸咁由三家均分。不過「九章落地」呢種自摸由一個人包輸嘅情況計，就只限清一色先算，混一色或者其他各番種都唔算。但如果係出銃，仍然係由出銃嗰個人包輸。

全字包
---

同清一色九章落地一樣，如果有人畀中、發、白，東、南、西、北，直到開出第九章牌時，咁最後就算自摸食餬，都係由畀牌人食餬嗰人包輸。不過小三元或者小四喜都唔使一個人包輸，只係大三元或者大四喜先算。但如果係出銃，仍然係由出銃嗰個人包輸。

十二章包自摸
------

如果有人一路掉牌畀一家係咁上或者碰，一路開牌到第三搭，即係已經開到第九章牌時，仍然重上畀同一家開到第四搭即第十二章（所以又叫做十二章包輸），咁如果最後自摸食餬，就要由一直畀呢家上或者碰嗰個人包輸，而唔係同平時自摸咁由三家均分。「十二章包自摸」同「九章落地」唔同，十二章包自摸唔一定要清一色先算，混一色或者其他各餬種都計，但係就一定要包到尾，包足十二章先算，而九章落地同全字包就只需要包九章都可以計。但如果係出銃，仍然係由出銃嗰個人包輸。

五子包生
----

喺傳統麻雀牌例入面，通常都會留返最尾七戙，即十四隻牌，摸埋尾七戙有無人食餬都好，都算完咗一局。所以最後一隻牌通常係「有上無落」，即係話摸完最後一隻牌，要掉出去，有無人食都好，咁先算打完一局。

但係如果你打到最後，打出一隻生章出嚟，生章即係一隻從來無人打出嘅牌，因為打出咗嘅牌放係枱面，如果唔係盲嘅話都應該睇到，而未打出嘅牌有可能因為有人拎住兩隻等碰或者上之類所以見唔到。

而喺最後一隻牌有人打生章而令到有人有機會食餬，咁打生章嗰個人就要包輸。

例如講，如果只係普通出銃，咁出銃嗰個自然係要包輸，但如果打出嘅生章會令人上槓，係上槓後再摸隻牌而食餬，又或者畀人搶槓食餬而令其他人輸牌，咁都係要由返打出生章嗰個人包輸。

七子包翻
----

侷打唔包輸
-----

如果有人一路打牌畀某一家上或者碰，一直到第九章牌時，本來就唔應該再打同一種牌，例如話你一路打萬子，而下家一路上或者碰，直到第九章牌時，你再打萬子而令下家再上到第十二章，最後令人自摸食餬嘅話，本來係要一直打畀人上嗰個一個人包輸，但有一個例外，就係你開出手上副牌，畀人睇到你根本無辦法唔掉出去畀人上，咁叫做侷打，即係唔打唔得，咁就唔使一個人包輸。

例如講，你一直包緊萬子畀某一家，最後十二章落地重畀人自摸食餬，咁你開出副牌畀人睇，入面成手都係萬子，多到瀉一定要侷打，就唔使一個人包輸。所以好多人當發現自已有可能十二章包輸或者九章落地時，而又覺得自己副牌可以食餬嘅機會唔大，就會即刻狂儲包輸嗰種牌，咁最後即使食唔到餬，但至少都唔使一個人包輸，呢啲都係常見破解自摸包輸嘅方法。

但此種侷打唔包已經慢慢冇人同意，九章落地誰邊個出銃就邊個包輸，邊個畀人十二章落地就自摸都要包。

包先唔包後
-----

如果有人一路打牌畀某一家上或者碰，一直到第九章牌時，唔應該再打同一種牌，所以要打另一種牌以免呢家十ニ章或出銃包輸，但如有別一家再九章牌時，任何一家出銃畀下家或其後九章牌邊一家都唔使包輸。
2005年再版嘅中華書局嘅康熙字典
廣益書局版康熙字典
《**康熙字典**》（粵拼：hong1 hei1 zi6 din2），亦都寫做《**康煕字典**》，喺大清康熙年間由翰林院嘅張玉書同陳廷敬主編，參考大明嘅《字彙》、《正字通》兩本書而編寫嘅中文辭典。由康熙五年寫到康熙五十五年（1716年）至成書，重印次數多到數唔倒。

《康熙字典》總共有 4萬7035 個字，分成 12 集，用 214 個部首分類，有反切注音、出處、參考等等。另外仲附有《字母切韻要法》同《等韻切音指南》。

《康熙字典》字頭之下列有嗰個字嘅唔同音切同意義，除僻字僻義之外都有引書為證。清代法律規定，凡讀書人應考科舉考試，寫嘅字必須攞《康熙字典》做標準，因此，該書對學術界影響好大，成書之後好流行，即使今時今日，都仲係一本好有用嘅工具書。

《康熙字典》有清代嘅木刻本，晚清時，上海出現幾種影印本，中華書局舊時用同文書局嘅影印本做底本，製成鋅版，而家利用存版重印，並且附有王引之嘅字典考證擺響後面，攞嚟參考。

出面網頁
----

|  |  |
| --- | --- |
|  | 維基文庫有原文：
**康熙字典** |

|  |  |
| --- | --- |
|  | 維基同享有多媒體嘅嘢：**康熙字典** |

* 康熙字典網上版
* 漢典（可供查詢單字，康熙字典中嘅內容）

| * 睇
* 傾
* 改
中文辭書 |
| --- |
| 前近代 | 

|  |  |
| --- | --- |
| 字典 | 
* 說文解字
* 玉篇
* 干祿字書
* 類篇
* 龍龕手鑑
* 五音篇海
* 字彙
* 字彙補
* 正字通
* 康熙字典
* 新撰字鏡
* 類聚名義抄
* 異體字辯
* 和字正俗通

 |
| 訓詁 | 
* 爾雅
* 小爾雅
* 廣雅
* 埤雅
* 方言
* 釋名

 |
| 韻書 | 

|  |  |
| --- | --- |
| 中古音 | 
* 切韻
* 唐韻
* 廣韻
* 集韻
* 五音集韻

 |
| 近古官話及科舉詩韻 | 
* 蒙古字韻
* 中原音韻
* 洪武正韻
* 禮部韻略
* 平水韻
* 古今韻會舉要
* 佩文韻府

 |
| 地方韻書 | 
* 分韻撮要（粵語）
* 戚林八音（閩東語）

 |

 |

 |
| 現當代 | 

|  |  |
| --- | --- |
| 字典 | 
* 宋元以來俗字譜
* 新華字典
* 中華大字典
* 漢語大字典
* 中華字海

 |
| 辭書 | 

|  |  |
| --- | --- |
| 標準書面 | 
* 辭源
* 辭海
* 現代漢語詞典
* 漢語大詞典
* 現代漢語規範詞典
* 新華詞典
* 教育部國語辭典
* 國語活用辭典

 |
| 方言及域外 | 
* 現代漢語方言大詞典
* 廣州音字典
* 廣州話正音字典
* 大漢和辭典

 |

 |

 |
| 佚書 | 

|  |
| --- |
| 
* 字林
* 捜真玉鏡
* 川篇
* 餘文

 |

 |
呢篇文講嘅係馬來奕縣城。想搵馬來奕縣，睇吓「**馬來奕 (搞清楚)**」。

**馬來奕**（馬來話：Kuala Belait）係汶萊第二大城鎮。喺馬來奕縣，亦係呢個縣嘅縣城。馬來奕嘅馬來語係指「馬來奕河河口」，「Kuala」係指兩條河嘅交流處或者河口。

* 茶壺迴旋處茶壺迴旋處
* KB SentralKB Sentral

位置
--

馬來奕
馬來奕喺汶萊西部邊界附近，同馬來西亞沙撈越州接壤，東經114.18º，北緯4.59º。市中心北面係南中國海，南部同西係馬來奕河 (Belait River)，東部同東南部係甘榜亞逸 (Kampong Sungai Pandan) 同 Kampong Mumong 嘅市郊。

馬來奕縣嘅歷史行政首府，瓜拉巴萊（Kuala Balai）喺南面，同馬來奕通過公路同河流相連，石油鎮詩里亞 (Seria) 喺東面大約10英里，(16 km)。斯里巴加灣市喺東北面大約120 km。沙撈越城市美里喺西南面大約40 km。

氣候
--

馬來奕氣候屬於熱帶雨林氣候。全年炎熱、潮濕、多雨。


| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 年份 |
| --- | --- | --- | --- | --- | --- | --- | --- | --- | --- | --- | --- | --- | --- |
| 平均高温 (°C) | 31 | 31 | 32 | 33 | 33 | 33 | 33 | 33 | 32 | 32 | 32 | 32 | **-** |
| Average Low (°C) | 24 | 24 | 24 | 24 | 24 | 24 | 24 | 24 | 24 | 24 | 24 | 24 | **-**
 |
| 平均雨量 (mm) | 360 | 200 | 190 | 287 | 288 | 226 | 196 | 219 | 250 | 284 | 260 | 297 | **3045** |
|

出面網頁
----

|  |  |
| --- | --- |
|  | 維基同享有多媒體嘅嘢：**Kuala Belait** |

* Kuala Belait Municipal Board
* Chung Hua Middle School, Kuala Belait
* KEMUDA Institute Wayback Machine嘅版面存檔備份
| How to read a taxoboxHow to read a taxobox**馬來熊** |
| --- |
| 喺台北市立動物園度影嘅馬來熊喺台北市立動物園度影嘅馬來熊 |
| 瀕危指標 |
| 資料唔夠 (DD) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 食肉目 |
|
|
|
|
|
|
|
|
| 科 | 熊科 |
|
|
|
|
|
| 屬 | ***Helarctos*** |
|
|
|
|
|
|
|
| 種 | ***H. malayanus*** |
|

 |
|
| 二元學名 |
| ***Helarctos malayanus***(Raffles, 1821) |
|
|
|
|
|
|
|
|
|
|
|
|
|
|
| 別名 |
| * *Ursus malayanus* Raffles, 1821
* *Helarctos euryspilus* Horsfield, 1825
* *Helarctos malayanus* Horsfield, 1825
* *Helarctos anmamiticus* Heude, 1901
 |

**馬來熊**，又叫**狗熊**同**太陽熊**，係一種難以捉摸嘅夜行動物。佢同時又係所有熊科之中最細隻嘅品種。

生理構造
----

頭大耳細，外型似狗。雄性體重有成 70 公斤重，雌性大約 50 公斤。身體全長 110 至 114 公分。啱啱出世嘅熊仔可去到 325 克重。毛色由黑色到灰色。胸前有一塊月亮型嘅斑紋，黃色白色都有，同懶熊嘅胸前斑紋有啲相似。脷有伸縮性，可以伸到 25 公分。頸部皮膚好鬆，就算天敵從背後撲擊，都可以轉身迎擊。馬來熊嘅犬齒係所有熊人之中最長嘅，馬來熊係熊科中最細嘅。

原產地
---

南亞同東南亞。包括老撾、柬埔寨、越南、泰國、馬來西亞、印尼、緬甸、孟加拉等地，喺中國嘅雲南省綠春縣同埋西藏芒康亦有少量分布。香港以前亦可能係馬來熊嘅原生分布地。

生活習性
----

生態資料缺乏，只知係獨居，以樹棲為主。雜食性，以昆蟲、白蟻、生果咁，亦都鍾意食甜嘢。主要住響低海拔嘅森林，冇冬眠嘅習性。

生殖
--

發情期係 6-8 月，期間雄性會追逐雌性。妊娠期96日。壽命有30年。

備註
--

一啲馬來西亞人會私底下養馬來熊，但多數未能提供到適當嘅飼養模式，亦對佢嘅潛在危險加以忽視。1966年曾經有一隻馬來熊同懶熊雜交後嘅雜種，喺日本多摩動物園度出世。

1989年11月，響香港就有人放咗隻小型馬來熊響荔園動物園門外，後期俾人發現。因為香港冇動物園肯收容佢，最後將佢送返去原產地。

參考
--

1. ↑  Bear Specialist Group (1996). *Helarctos malayanus*. *2006 IUCN Red List of Threatened Species*. IUCN 2006. Retrieved on 2007-08-06.
埃塞俄比亞國王海爾‧塞拉西一世
**拉斯特法里**（Rasta），又叫「拉斯特法里運動」（Rastafari movement）或者「拉斯特法里教派」，係源自埃塞俄比亞國王海爾‧塞拉西一世（Haile Selassie I，1930～1974年在位）嘅一種信仰，佢亦畀人認為係神明託世，仲有人叫佢做「Jah」。同時亦被認為係三位一體之中嘅彌賽亞再世。

最初呢種信仰係喺牙買加黑人草根階層先開始，根據佢哋演繹《聖經》嘅聖境預言，相信會有一個王中之王，帝中之帝出現（King of Kings, Lord of Lords，啟示錄5:5）。佢哋認為吸食大麻可以淨化靈魂同洗滌身心，達到同神溝通嘅狀態，所以每次讀經之前都會先吸一吸。佢哋又以非洲中心論（Afrocentrism）作為社會同政治目標。其中以出版商兼黑人分離主義者馬科斯‧加維（Marcus Garvey，1887~1940）作為推動呢種思想嘅始作俑者之一。

拉斯特法里運動通過Reggae音樂喺全世界拓展，其中以牙買加歌手巴布·馬利（Bob Marley，1945年2月6日 - 1981年5月11日）令Reggae音樂係全世界大放異彩。而家全世界大約有100萬拉斯特法里運動信徒。

參考
--

1. ↑  拉斯特入面嘅神 神明託世，Jah 係耶和華Jehovah嘅簡稱，found in Template:Bibleverse in the King James Version of the Bible
2. ↑  Dread, The Rastafarians of Jamaica, by Joseph Owens ISBN 0-435-98650-3

* 來鴻：探尋拉斯特法里教派
**散度**（**divergence**）係向量微積分嘅一個概念，適用喺多變量向量場函數。一個多變量向量函數嘅散度係一個多變量純量函數。散度嘅意思係，對於投射喺一個座標平面嘅多變量純量函數，由佢喺每一個點嘅散度可以知道喺嗰一點附近嘅區域，個向量場有幾傾向（即係睇落有幾似）係由嗰一點作為源頭而散開。散度通常寫做 {\displaystyle \nabla \cdot \mathbf {u} }。

定義
--

散度嘅定義要用到Nabla 算子嚟表示。對於一個多變量向量函數 {\displaystyle \mathbf {u} (x\_{1},...x\_{n})=\sum \_{i=1}^{n}{\vec {e}}\_{i}u\_{i}(x\_{1},...x\_{n})}，佢嘅散度係：

{\displaystyle \nabla \cdot \mathbf {u} =(\sum \_{i=1}^{n}{\vec {e}}\_{i}{\frac {\partial }{\partial x\_{i}}})\cdot (\sum \_{i=1}^{n}{\vec {e}}\_{i}u\_{i})=\sum \_{i=1}^{n}{\frac {\partial u\_{i}}{\partial x\_{i}}}}

譬如喺 {\displaystyle \mathbb {R} ^{3}} 平面上，散度係：

{\displaystyle \nabla \cdot \mathbf {u} =(\mathbf {i} {\frac {\partial }{\partial x}}+\mathbf {j} {\frac {\partial }{\partial y}}+\mathbf {k} {\frac {\partial }{\partial z}})\cdot (u\_{1}\mathbf {i} +u\_{2}\mathbf {j} +u\_{3}\mathbf {k} )={\frac {\partial u\_{1}}{\partial x}}+{\frac {\partial u\_{2}}{\partial y}}+{\frac {\partial u\_{3}}{\partial z}}}

散度嘅視覺化
------

想搞清楚散度嘅概念，去  睇下。
| How to read a taxoboxHow to read a taxobox**吉祥草** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 Ｍonocots |
|
|
|
|
|
|
|
| 目 | 薯蕷目 Dioscoreales |
|
|
|
|
|
|
|
|
| 科 | 百合科 Liliaceae |
|
|
|
|
|
| 屬 | 吉祥草屬 *Reineckia* |
|
|
|
|
|
|
|
| 種 | **吉祥草 *R. carnea*** |
|

 |
|
| 二元學名 |
| ***Reineckia carnea***(Andr.) Kunth |
|
|
|
|
|
|
|
|
|
|
|
|
|
|
|

**吉祥草**（粵拼：gat1 coeng4 cou2；學名：*Reineckia carnea*）係百合科吉祥草屬嘅長年生常綠草本植物，原產地喺中國嘅江蘇、浙江、安徽、江西、湖南、湖北、河南、陝西嘅秦嶺以南地區、四川、雲南、貴州、廣西同廣東。而家呢種植物一般喺中國內地海拔170——3200米且既陰暗又潮濕嘅山坡、山谷或密林入邊。

形態
--

植物高大概3dm，地下係匍匐根莖，喺節度生根。葉一般一抽生喺根莖位或節度，長線形或帶狀披針形，先端逐漸尖，長15~30cm。花係穗狀花序，淡紅色，一般生喺花莖上邊，花細而清香，一般喺每年秋末開花。果係波形漿果，熟嗰時係紫紅色。

用途
--

呢樖嘢可以用嚟做庭院嘅觀景植物，甚至成樖嘢都可以做藥，有潤肺止咳、清熱利濕嘅功效。

出面網頁
----

* 維基物種有關吉祥草嘅資料
* 維基同享中有關吉祥草嘅資源類
* 吉祥草 Reineckia carnea (Andr.) Kunth 中国植物志
* 吉祥草 中醫世家
* 吉祥草 Reineckia carnea (Andr.) Kunth 中国植物图像库
* 吉祥草 爱养花
* 〈中国种子植物科属词典〉. 《中国数字植物标本馆》.
**艾度·迪華特**（**Edo de Waart**，1941年6月1號—）係荷蘭指揮家。佢以指揮樂團同歌劇節目出名，將一啲二流樂團轉變為一流嘅樂團，因而讚佢做「樂團建造家」。

履歷
--

迪華特曾經喺阿姆斯特丹市嘅史韋琳克音樂學院（Sweelinck Conservatory）學雙簧管、鋼琴及指揮學，1962年畢業；畢業之後第二年（1963年），阿姆斯特丹王家音樂廳樂團委任佢做助理首席雙簧管手。1964年23歲嗰陣，迪華特喺紐約市嘅德米特里·米特羅波洛斯指揮大賽攞獎。攞獎後，佢正式加入紐約愛樂樂團做助理指揮，一年內變成倫納德·伯恩斯坦嘅得力助手。

迪華特返返荷蘭之後，立即俾伯納德·海廷克委任做阿姆斯特丹王家音樂廳樂團嘅助理指揮。1967年，荷蘭管樂合奏組、鹿特丹愛樂樂團委任迪華特做呢兩個樂團嘅指揮，由1973年到1979年擔任音樂總監。

迪華特喺1975年帶領三藩市交響樂團作首演，一年後做埋呢個樂團嘅總客席指揮，1977年到1985年擔任樂團嘅音樂總監。由1986年至1995年，出任明尼蘇達樂團總指揮。

迪華特多次巡迴演出之後，1989年返返荷蘭，俾荷蘭電台愛樂樂團委任做音樂總監，做到1994年辭職為止；之後更出任同一樂團嘅桂冠指揮。

自1995年開始，迪華特正式擔任澳洲悉尼交響樂團總指揮及藝術顧問。2004年辭職，出任香港管弦樂團藝術總監及總指揮至2012年。

2008年1月3號，迪華特被任命為密爾沃基交響樂團第六位音樂指導，2009年9月上任。2008年3月，聖保羅室內樂團宣布迪華特成為2010年管弦樂團嘅藝術合作夥伴-11賽季。2010年4月，密爾沃基交響樂團宣佈喺2016-17賽季延長德瓦特的合同。同一個月，皇家佛蘭德愛樂樂團宣布由2012年起，瓦特被任命為六個賽季嘅首席指揮。佢喺2011年開始皇家佛蘭德愛樂樂團嘅首席指揮，比原定早一年。2014年11月，皇家佛蘭德愛樂樂團宣布迪華特擔任首席指揮的任期將在2015-2016賽季結束之後結束。 2015年2月，密爾沃基交響樂團宣布2016-17賽季之後迪華特嘅音樂總監結束，佢將成為得獎者。2015年6月，新西蘭交響樂團宣布任命迪華特為下一位音樂總監，並喺2016年3月舉行首次音樂會。

善長
--

迪華特擅長指揮馬勒嘅作品。未來嘅日子，佢重會破天荒演奏華格納嘅歌劇。

出面網頁
----

|  |  |
| --- | --- |
|  | 維基同享有多媒體嘅嘢：**艾度迪華特** |

* 艾度迪華特嘅YouTube帳號 改維基數據

* 艾度迪華特喺互聯網電影資料庫嘅資料 改維基數據
* 艾度迪華特喺BIBSYS嘅資料 改維基數據
* 艾度迪華特喺西班牙國家圖書館嘅資料 改維基數據
* 艾度迪華特喺分面應用主題詞表識別碼嘅資料 改維基數據
* 艾度迪華特喺虛擬國際權威檔案識別碼嘅資料 改維基數據
* 艾度迪華特喺Freebase嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 85682676
* LCCN: n83056908
* ISNI: 0000 0001 1450 6983
* GND: 130456101
* SUDOC: 080492533
* BNF: cb13893247r（資料）
* BIBSYS: 98055245
* MusicBrainz: 94320f83-8c79-4a39-8fd6-b16eccd93d9f
* NKC: xx0059261
* BNE: XX849961
* CiNii: DA08047609

 |



|  |  |
| --- | --- |
| Flag of 荷蘭Biography icon | 呢篇同荷蘭人相關係楔位文。歡迎幫維基百科擴寫佢。睇 • 論 • 改 • 歷 |
呢篇文講大溫哥華運輸聯線準備推出嘅預付費卡。搵緊聖地牙哥用緊嘅同英文名預付費卡嘅話，請睇〈**指南通**〉。
康百世卡嘅商標同樣卡。
**康百世卡**（英文：**Compass Card**）係加拿大大溫哥華運輸聯線推行緊嘅，類似於廣東嘅嶺南通同香港嘅八達通嘅一種公共交通預付費卡。

運輸聯線將康百世卡系統嘅安裝、運作同維護保養外判徂畀聖地牙哥嘅Cubic Porporation。運輸聯線原本期望喺2014年年尾全面推行康百世卡，但係爾個計劃由於種種原因而一再推遲，直到2015年10月先至全面公開發售康百世卡。

簡介
--

同嶺南通、八達通唔同嘅係，康百世卡衹能夠用來搭公共交通工具，唔可以用來找其他數，連打的都唔用得。喺康百世卡正式推行之後，乘客可以喺架空列車站、西海岸快車站同海上公車碼頭，同埋指定嘅倫敦藥房買到康百世卡，或者通過打電話或上網訂購都得。

康百世卡分為六種：

* 藍卡：成人卡
* 橙卡：中小學生同長者專用卡
* 黃卡：運輸聯線合約員工卡
* 白卡：盲人專用卡
* 紅卡：政府買畀低收入人士同殘障人士用嘅搭車卡
* 單程卡：畀無指南通卡嘅乘客搭車嘅車票卡

乘客上落公共汽車同埋出入架空列車站、西海岸快車站或者海上公車碼頭都要打卡。上車/入站打卡之後，系統會自動預留夠三個收費區嘅車費；落車/出站打卡之後，系統會根據乘客經過嘅收費區嘅數量來計費，然後自動從張卡道扣費。

優惠
--

為徂鼓勵乘客用康百世卡，運輸聯線對用康百世卡嘅乘客有優惠。以下係單程車費嘅票價比較：

| 收費區 | 用康百世卡 | 畀現金 |
| --- | --- | --- |
| 1個 | $2.35 | $2.75 |
| 兩個 | $3.50 | $4.00 |
| 3個 | $4.70 | $5.50 |

康百世卡全面推行之後，乘客喺自動售票機買嘅日票同月票會自動同康百世卡掛鉤。另外，乘客重可以上網登記，每個月通過銀行轉賬來自動更新月票。上網登記自動更新，免費附送防賊功能：張卡被賊偷徂可以報失，報失嘅卡會馬上凍結，唔畀賊偷用。

缺陷同爭議
-----

### 預算超標

康百世卡系統最初嘅安裝預算係1億7100萬加元，但係目前嘅花費已經達到1億9400萬加元。2013年10月，運輸聯線承認：由於不可抗力嘅原因，加上通脹嘅影響，康百世卡系統將會超支達2300萬加元。

### 新舊系統唔兼容

2013年，素里當地媒體《Surrey Leader》爆料話：乘客如果喺公交車上面買車票嘅話，公交車發出嘅轉車票過唔到架空列車站嘅閘門，祇有用康百世卡先至過到閘門。而喺架空列車站嘅舊式驗票機，就讀得到公交車發出嘅轉車票。運輸聯線表示：如果要升級埋公交車嘅車票系統，令到佢等同康百世卡系統兼容，就要再追加2500萬撥款。

### 收費系統漏洞

2013年9月系統測試期間，測試員發現一個嚴重漏洞：由於公交車上面無閘門，康百世卡用戶可以靠提前打卡但係唔提前落車嘅方式，以一個收費區嘅票價搭三個收費區嘅車。為徂填補漏洞，同埋阻止客源繼續流失，運輸聯線宣佈：由2015年10月5號開始，所有乘客可以以一個區嘅價錢坐勻澌三個區嘅公交車；但係坐架空列車或者海上公車跨區就要繼續畀跨區嘅車費。

參考
--

1. ↑  "Official Compass Card FAQ". TransLink. 原著喺2014年10月17號歸檔. 喺2014年10月15號搵到.
2. ↑  "Compass Timeline". TransLink. 原著喺2015年7月20號歸檔. 喺2014年10月15號搵到.
3. ↑  Ask Compass
4. ↑  McElroy, Justin. "TransLink Compass Cards: 8 things to know as testing winds down". Global News. 喺3 January 2014搵到.
5. 1 2 3 4  "Compass — Help". 運輸聯線. 喺2015-11-25搵到.
6. ↑  "Compass Card upgrade costing extra $23 million: TransLink". CTV British Columbia. 喺3 January 2014搵到.
7. ↑  "*Bus-to-SkyTrain transfers costly without smart card*, *Surrey Leader*, 2013-08-14". 原著喺2021-03-20歸檔. 喺2014-10-28搵到.
8. ↑  ""SKYTRAIN WILL NOT ACCEPT BUS TRANSFERS WITH NEW TRANSLINK COMPASS CARD", *Vancity Buzz", 2013-08-14"*. 原著喺2014-09-09歸檔. 喺2014-10-28搵到.
9. ↑  "TransLink testers find Compass Card fare evasion loophole". CBC News.
|  |  |  |  |
| --- | --- | --- | --- |
| 

|  |  |  |
| --- | --- | --- |
|  | 康翠臺 |  |

 |
| 無相 |
| 地區 | 東區 |
| 類型 | 私人參建居屋 |
| 入伙年期 | 1985年 |
| 樓宇座數 | 7 |
| 單位數目 | 2100 |
| 面積呎數 | 460 - 700 呎(ft²) |
| 伙數 | 2,100 |
| 居民 | 唔知 |
| 網站 | 無 |

**康翠臺**（Greenwood Terrace）喺香港柴灣，近港鐵柴灣站，係香港島東區出名嘅大型居屋屋苑之一。

康翠臺係私人機構參建居屋計劃（第七期乙）嘅屋苑，環境清靜，距離柴灣站只係行5分鐘，部份單位可以睇到海景。地皮由新世界發展喺1985年起好，同埋由富城集團管理。初時喺柴灣新區計劃起10座30層嘅私人住宅，但因為考慮到當時嘅經濟情況，再加上政府推行緊私人參建居屋計劃，發展商向政府更改圖則，康翠臺改做居屋屋苑，同埋由10棟減到7棟，其餘三棟就改為另一個同期起好嘅居屋屋苑樂翠臺，但康翠臺亦係區裏面最大型嘅居屋屋苑之一。

康翠臺首次推出時發售價係HK$229,000 - HK$406,900，初初分兩期賣，但因為太多人買，所以加推第二期同期賣。單位面積係582尺至875尺，其中875尺屬於有套房嘅單位，7棟合共2100個單位。喺1997年樓市高峰期嗰陣，康翠臺尺價曾經升到6000蚊以上，尺價喺全港居屋嘅頭三位位置，當時係區內藍籌屋苑之一，但後來因為亞洲金融風暴，加上區裏面有更多新型屋苑起好，引致樓價大跌，雖然佢近柴灣站，交通方便，但亦跌近一半，而家平均尺價係4800蚊。尺價同隔籬嘅私人屋苑新翠花園相差大約100，亦係全港100大最交頭活躍嘅屋苑之一；同埋柴灣、小西灣區裏面，平均尺價最高嘅居屋屋苑。

連去
--

* 康翠臺官方網站
* 東區新資訊居者置其屋分頁
康王·柏德來商業城嘅16號出入口
 **康王·柏德來商業城**（粵拼：hong1 wong4 paak3 dak1 loi4 soeng1 jip6 sing4）
（英文：**Kangwang Bestcome Shopping Mall**），簡稱**康王商業城**，係中國廣東廣州一地下商場，1996年規劃，1997年喐手起，2001年搞掂主體工程，2003年春節間開業，位置喺荔灣區康王北路，從陳家祠站C出入口一直去到西華路口嗰邊。佢亦係華南地區規模最大同中國大陸第一個用外企出錢兼享有完整產權嘅單建人防工程。商場全長630米，闊36米，上下夾埋有2層樓，總建築面積夾埋有5公頃到。

商場喺2003年春節開業之後，期間一直由百得購接手，曾經喺商場入面搞過帶有中國、泰國、意大利、法國、澳洲同埋日本、美國等七大風情區嘅特色，但實質上冇突出呢啲功能。不過喺開業嗰5年入面，先後爆出業主猛咁投訴物管係惡霸、開發商差債務同呃神見鬼單嘢之後，2008年畀咗浙江義烏嘅商城企業兼改名做**百得購義烏國際商務城**成半年，因開發商再次爆出債務糾紛同管理層出現七國咁亂嘅醜聞之後，又再改名做**康王·柏德來商業城**。

商場原先地下2樓諗住打造火車仔嘅配套設施方便啲民眾喺陳家祠嗰邊去到西華路口，但因開發商成日同業主玩撻Q同呃鬼食豆腐而冇整到。而火車仔嘅配套設施所經過近住陳家祠嗰邊嘅大門附近，隨住2014年10月15號因地鐵嘅入場施工而改成咗8號綫嘅中途站。

攷
-

1. 1 2  七国风情区搬进康王地下城 春节前后开业 南方網 （2003-01-25）
2. 1 2  康王商业城买卖合同纠纷案有了终审判决
3. ↑  百得购名字臭了，现在又叫柏德来

出面網頁
----

* 康王·柏德來商業城嘅官方網站
**金花古廟**（粵拼：gam1 faa1 gu2 miu6\*2）係中國廣東廣州嘅一間古廟，喺黃埔區長洲金洲北路福聚坊大街26號（黃埔區旅遊度假村對面嘅白鶴崗半山腰）。佢既屬廣州市嘅文物，又係廣州地區目前發現得最完整嘅金花廟。

間廟喺每年農曆四月十七都有紀念金花娘娘嘅「金花誕」。

史
-

間廟出面嘅大牌坊，2015年初起好。
間廟落成之時雖已無從考證，但根據間古廟嘅四嚿古碑記載，最早嗰嚿喺道光八年（1829年）出現，最遲嗰嚿喺光緒二年（1876年）出現，重有嚿喺道光十七年（1838年）同埋咸豐七年（1857年）做過重修工作。2002年9月俾廣州市人民政府公佈為登記文物。2007年11月26號，黃埔區人民政府出20萬蚊嚟修繕間古廟，直到2009年5月11號重新開放，同時恢復返停咗個幾世紀嘅金花誕。2008年12月19號被列為市級文物。2014年10月將古廟面前嘅廣場做過大整修，直到2015年5月搞掂。

風格
--

間廟比較細，面闊5.5米，通深14.65米，面積80.58平方米。面闊一間深兩進。正門上邊有「金花古廟」四字。廟門由花崗岩整成。

註
-

* 維基同享中有關金花古廟嘅資源類

1. 1 2  〈古庙"金花诞"中断百年今重现〉. 《南方日報》. 2009-05-12. 原著喺2020-03-28歸檔. 喺2016-09-15搵到.
2. ↑  〈金花诞〉. 《广州黄埔》. 2015-09-09. 原著喺2017-09-12歸檔. 喺2016-09-15搵到.
3. ↑  〈黄埔斥资20万修缮百年金花庙〉. 《信息时报》. 2007-11-06. 原著喺2009-04-04歸檔. 喺2016-09-15搵到.
4. ↑  第七届长洲"金花诞"民俗文化活动今日开幕 互聯網檔案館嘅歸檔，歸檔日期2020年3月28號，. 中国广州政府 （2015-06-10）
**塢壁**（塢讀滸，粵拼：wu2 bik1），係五胡十六國同南北朝嗰陣北方漢人自設嘅軍事屏障，整來係爲咗抵禦胡族統治者遣民同戰亂。

成因
--

塢壁嘅起源好早，但自從永嘉之亂（五胡亂華）先至大量建造。當時胡族統治者往往將各族嘅居民搬去政治中心地帶，以方便控制同役使。走唔甩嘅北方漢人為咗抵禦呢種遣民政策，糾合宗族兄黨，據險自守。

特點
--

塢壁最好係建立喺既有險阻又可以耕種、有水泉灌溉嘅地方，所以呢尐塢壁都建立響山頂平原同有溪澗水源之處。塢以宗族鄉黨為單位，塢主通常係鄉里豪帥，但係塢並非塢主所有，塢主只係做督護，兼負責指揮打仗同耕種。塢壁有自己嘅內部規則。

影響
--

當時北方城市因為戰亂而荒蕪，唯有靠堡塢務農嚟自給自足，所以堡塢響北方社會中佔據咗重要嘅地位；因為塢壁係以宗族鄉黨為單位，所以北朝重同姓，重宗法，大大加強鄉村豪族嘅地位，構成南北朝時代門閥政治嘅基礎。

參考
--

1. ↑  《后漢書·馬援傳》：「繕城郭，起塢候，開導水田，勸以耕牧，郡中樂業」
2. ↑  《后漢書》卷二十 《銚期王霸祭遵列傳》：「堆石布土，筑起亭障，自代至平城三百余裡」
3. ↑  《陳寅恪魏晉南北朝史講演錄》第八篇 《晉代人口流動及其影響》，黃山書社，2000年，130頁
4. ↑  《晉書》 列傳第五十八《孝友傳》：「於是峻險厄，杜蹊徑，修壁塢，樹蕃障，考功庸，計丈尺，均勞逸，通有無，繕完器備，量力任能，物應其宜，使邑推其長，裡推其賢，而身率之。」
5. ↑  《晉書》 列傳第五十八《孝友傳》：「『千人聚而不以一人為主，不散則亂矣。』將若之何！眾曰：『善。今日之主，非君而誰！』」
6. ↑  《三國志·田疇傳》：「乃為約束相殺傷、犯盜、諍訟之法，法重者至死，其次抵罪，二十余條。」
7. ↑  萬繩楠《陳寅恪魏晉南北朝史講演錄》第八篇 《晉代人口流動及其影響》，黃山書社，2000年，141頁
**馬來人至上**（又叫做**馬來人主權**，爪夷文：کتوانن ملايو；馬來話：*Ketuanan Melayu*）係一種種族主義，認為馬來人（巫來由人）係馬來西亞或者馬來亞嘅主人或者係特權者（*tuan*）。馬來西亞華人同馬來西亞籍印度人構成馬來西亞嘅重要少數種族，被認為係受過馬來人嘅恩惠，通過承認馬來西亞憲法第153條規定馬來人可以得到優待，而獲得公民權。呢種交換通常叫做馬來西亞社會契約（英文：Social contract (Malaysia)）。馬來人至上概念成日畀政治野心家，尤係影響力較大嘅巫來由人統一組織（簡稱巫統，或作**馬來民族統一機構**）所提及。

雖然呢個觀念喺馬來亞獨立之前已經存在，但係呢個名詞喺2000年代初期之前並未流行。歷史上，對於呢個觀念最強力嘅反對聲浪係嚟自非馬來人為首嘅政黨，例如民主行動黨，激烈反對種族主義觀念；2000年代，多種族嘅人民公正黨亦反對馬來人至上觀念，轉而提倡「人民至上」（*ketuanan rakyat*）。馬來人至上觀念喺1940年代開始受到注目，馬來人組織因將剝削馬來統治者嘅政治權力而抗議馬來亞聯邦成立，之後又為爭取馬來亞獨立而戰。1963年至1965年參組馬來西亞嘅新加坡，喺人民行動黨領導之下亦挑戰呢一個觀念，引發1964年新加坡種族騷亂。最後，時任首相東姑阿都拉曼為咗避免局勢惡化為由，喺1965年8月7號下令將新加坡州由馬來西亞聯邦中除名。新加坡獨立之後改由人民行動黨繼續掌握政權。

1969年5月13號嘅五一三事件之後，馬來西亞憲法中有關馬來人至上嘅部分（實際只列明馬來人特殊地位）得到確立，成為剛性條款，期間馬來極端民族主義（英文：Ultra (Malaysia)）亦有發展，佢哋宣揚建立一個由巫統一黨執政嘅政府，並強調只有馬來人先至係真正嘅馬來西亞人。1970年代，馬來西亞政府開始推行只有利於馬來人嘅新經濟政策。國家文化政策亦強迫非馬來人融入到馬來族群。直至1990年代，時任馬來西亞首相馬哈迪開始推行馬來西亞民族（*Bangsa Malaysia*）政策，強調馬來西亞人並唔係馬來人嘅認同。但喺2000年代，政治野心家開始宣揚馬來人至上觀念，並公開譴責嗰啲質疑馬來西亞社會契約嘅政府官員。「*Ketuanan Melayu」」呢個詞去到21世紀初期，先成為流行馬來語。*

睇埋
--

* 馬來西亞土著

參考
--

1. ↑  Liu, Ronnie Tian Khiew. "UMNO should stop claiming Ketuanan Melayu". Malaysia Today. 原著喺2005-09-29歸檔.
2. ↑  Ooi Keat Gin (2008). *Historical Dictionary of Malaysia*. The Scarecrow Press, Inc. p. 154. ISBN 0-8108-5955-6.
3. ↑  K.Das (1987). *Malay Dominance? The Abdullah Rubric*. K Das Ink. p. 34. ISBN 978-0-9679999-0-6.
4. ↑  〈不管发生在國內外．行動黨反對仇恨暴力〉. 星洲日報. 2010-09-09. 喺2017-09-24搵到.
5. ↑  "Ketuanan Rakyat' over 'Ketuanan Umno" (英文). Malaysia Kini. 2009-03-11. 原著喺2017-09-24歸檔. 喺2017-09-24搵到.
6. ↑  "PKR tekad angkat ketuanan rakyat dalam manifesto PRU14" (馬來文). Astro Awani. 2017-05-21. 喺2017-09-24搵到.
7. ↑  "Dasar Ekonomi Baru Malaysia" (PDF) (馬來文). Prime Minister Office. 原著 (PDF)喺2020-11-11歸檔. 喺2017-09-24搵到.
8. ↑  Najib tersepit antara ‘apa lagi Cina mahu, apa saja negara China mahu’. Malaysia Dateline. 2017-01-19. 原著喺2021-02-07歸檔. 喺2017-09-24搵到. `{{cite web}}`: Invalid `|script-title=`: unknown language code (help)